Početak/Hronika/Ukinut pritvor hakerima iz Niša čije izručenje traže SAD\nNiške Vesti17. decembra 2020.\nApelacioni sud u Beogradu ukinuo je pritvor za sedam okrivljenih, čije izručenje traže Sjedinjene Američke Države zbog sumnje da su učestvovali u računarskoj prevari putem lažnih investicionih platformi i odredio im meru zabrane napuštanja stana uz elektronski nadzor (kućni pritvor uz nanogicu).\nPritvor je ukinut za U. S., N. К., A. S., A. SE., M. M., N. D. i N. M. i zamenjen pomenutom merom, pošto je Apelacioni sud uvažio žalbe njihovih branilaca i preinačio rešenje Višeg suda od 30. novembra kojim im je pritvor bio produžen, rekla je Tanjugu portparol suda Mirjana Piljić.\nOkrivljenoj u ovom slučaju, državljanki Filipina sa boravišem u Nišu, Кseniji F. A. К., krajem oktobra je ukinut pritvor i takođe određen kućni pritvor, jer je očekivala porođaj.\nJoš troje okrivljenih čije izručenje traže SAD je još uvek u pritvoru, a to su К. К. kao i M. P. i B. R.\nPiljić je dodala da po nalaženju Apelacionog suda razlozi koje je dao prvostpeni sud za produženje pritvora sedmoro okrivljenih više nisu dovoljni i opravdani za njihovo dalje zadrzanje.\n“Radi se o činjenicama i okolnostima koje su protekom vremena izgubile na značaju i težini, i u nedostatku novih činjenica ti razlozi nemaju značaj i snagu koju su imali na početku vođenja ovog postupka i ne mogu biti osnov za primenu najteže mere obezbeđanja prisustva okrivljenih produženje pritvora”, smatra Apelacioni sud.\nInače, Posebno odeljenje Višeg suda Beogradu je 23. oktobra utvrdilo da su ispunjene zakonske pretpostavke za izručenje svih 11 okrivljenih od kojih se njih 10 protivilo izručenju, dok je jedan okrivljeni – A. S. prethodno dao saglasnost za izručenje.\nNa ovo rešenje, okrivljeni i njhovi advokati uložili su žalbe o kojima treba da raspravlja Apelacioni sud.\nPosebno odeljenje Višeg suda je utvrdilo da su ispunjene pretpostavke za izručenje 11 okrivljenih radi vođenja postupka pred Okružnim sudom u Severnom okrugu u Teksasa.\nApelacioni sud Hakeri pritvor


Špijunska afera trese Evropu: Za koga je radio Danijel M? - Sputnjik Srbija\n08:16 03.05.2017 (osveženo 10:10 03.05.2017) Preuzmite kraći link\nŠvajcarska Federalna obaveštajna služba (FIS) nije konkretno želela da komentariše slučaj Švajcarca Danijela M. (54), koji je u petak uhapšen u Nemačkoj pod sumnjom da je špijunirao nemačke finansijske istražitelje uključene u kupovinu ce-deova sa podacima osoba koje izbegavaju porez prebacujući novac u Švajcarsku.\n„Kada neko u Švajcarskoj koristi ilegalne metode da ukrade državne ili poslovne tajne, to je špijunaža i mi imamo jedinicu koja se bori protiv toga“, rekao je direktor FIS-a Markus Zajler novinarima na konferenciji u Bernu, prenosi Rojters.\n„Jednostavno neću ništa da kažem“, odgovorio je šef FIS-a.\nIzvor Rojtersa iz izvora u nemačkoj vladi naveo je da je u Berlinu ministar spoljnih poslova Nemačke Zigmar Gabrijel zatražio od švajcarske ambasadorke Kristin Šraner Burgener da objasni poslednja dešavanja „u interesu nemačko-švajcarskog prijateljstva“. Taj izvor je kazao da je Gabrijelov zamenik Valter Lindner juče po podne primio ambasadorku i zatražio informacije o špijunskom slučaju, ali nije naveo nikakve detalje.\n„Velt“ je u nedelju objavio da je misija Danijela M. bila da identifikuje nemačke poreske istražitelje koji su uključeni u kupovinu ce-deova sa podacima o „poreskim prevarantima“, za koje AFP navodi da su već ranije ugrožavali nemačko-švajcarske odnose.\nNavodi se da je nekoliko nemačkih pokrajina od 2006. platilo milionske svote anonimnim izvorima za ove ce-deove, na kojima se nalaze liste sa računima državljana Nemačke u Švajcarskoj i Lihtenštajnu.


Dodik: SDA želi destabilizaciju RS-a - Klix.ba\nBiH Dodik: SDA želi destabilizaciju RS-a\n9.11.2014. u 20:11\nPredsjednik Republike Srpske Milorad Dodik izjavio je večeras da nije upoznat o detaljima programskih principa koje su večeras u Sarajevu potpisali Savez za promjene, SDA i DF, ali da je "očigledno da je SDA u funkciji da razbije političku strukturu u RS-u".\nDodik je Srni rekao da SDA nastoji da napravi dovoljno sukobljene strane u RS-u jer u suštini želi destabilizaciju manjeg bh. entiteta, ali je ocijenio da će SDA izabrati destabilizaciju BiH veću nego što misli.\n"Mi smo rekli da nećemo da biramo člana Predsjedništva BiH u Parlamentu i da ne želimo da odvojimo rješavanje vojne imovine od imovine u cjelini, jer se na taj način želi deblokirati Akcioni plan za članstvo u NATO /MAP/, a visoki predstavnik ostaviti trajno u BiH", naveo je Dodik.\nOn je napomenuo da SNSD nije prihvatio ni da se primjenjuje ono što SDA traži u oblasti obrazovanja na prostoru RS-a, a da se na prostoru FBiH uspostavi drugačija praksa.\n"Očigledno su tu mešetarili i mnogi iz međunarodnog faktora, ali objektivno, legitimni su i jedni i drugi i treći i svi imaju pravo da se opredjeljuju za politike, ali vidjet ćemo na koji način će se to sve ostvarivati", rekao je Dodik.\nDodik je ocijenio da Bakir Izetbegović ima problem s tim da se on nekom priključuje, jer želi da ima vodeću ulogu.\n"On ne može da bude onaj koji će odlučivati u BiH, može da prihvati partnerstvo i to je ono iza čega mi sada stojimo i u tom pogledu ne mislimo da je moguće drugačije. Ako SDS prihvata da bude izabran i da bude u nekom drugom odnosu a ne u partnerstvu, onda je to jedna loša politika za RS", rekao je Dodik.\nDodik kaže da ne može više da komentariše, jer ne zna detalje ni principe, a uvijek je stvar u detaljima.\nSavez za promjene, SDA i Demokratska fronta (DF) potpisali su večeras u Sarajevu "Programske principe za djelovanje zakonodavne i izvršne vlasti u BiH u mandatnom periodu od 2014. do 2018. godine".


Đoković danas protiv Džumhura u prvom kolu Dohe\nĐoković danas protiv Džumhura u prvom kolu Dohe\nNovak Đoković Novu godinu započinje na turniru u Dohi. Prvi prepreka je Damir Džumhur iz BiH.\nSrpski teniser je prije nekoliko dana trijumfovao na egzibicionom turniru u Abu Dabiju savladavši u finalu Јužnoafrikanca Kevina Andersona sa 2:1 (4:6, 7:5, 7:5). Pokazao je da se dobro pripremio za novu sezonu u kojoj ima najviše ciljeve.\nĐoković, prvi igrač svijeta i Džumhur, koji zauzima 47. poziciju na ATP listi, do sada su se sastali samo jednom, prošle godine u šesnaestini finala mastersa u Parizu, pobijedio je srpski teniser kada je pri rezultatu 6:1, 2:1 protivnik predao meč zbog povrede.\nUkoliko savlada Džumhura, Novak će u drugom kolu igrati sa pobjednikom duela u kome se sastaju Mađar Marton Fušovič i Rumun Marijus Kopil.\nDuel između Đokovića i Džumhura počinje oko 16 časova i 30 minuta.


Beograd na trećem mestu prestižne liste 50 najboljih gradova u svetu za rad na daljinu\n12:28 >> 13:14\nPortal Big seven travel dodaje da su Beograd i Srbija idealno saobraćajno povezani sa ostatkom regiona i sveta\nPortal “Big seven travel” objavio je listu od 50 gradova koji imaju najbolje uslove za rad na daljinu. Beograd je na prestižnom trećem mestu, a ispred srpske, na listi su se našli estonska prestonica Talin i Tbilisi u Gruziji.\nGlavni grad Estonije našao se na vrhu liste delimično zahvaljujući novoj vizi “digitalni nomad”, koja omogućava radnicima da se tamo presele na godinu dana pod uslovom da ispunjavaju određene kriterijume.\nPortal „Big seven travel“ kao prednost ističe i naglo rastuću digitalnu ekonomiju i niske troškove života u Talinu, kao i podatak da najam stana u centru košta oko 500 dolara mesečno.\nDrugo mesto je zauzeo glavni grad Gruzije, Tbilisi, koji je takođe uveo vizu za radnike na daljinu tokom pandemije. Pored toga, oni koji se odluče da otputuju u Gruziju na raspolaganju imaju i veliki izbor poslovnog prostora i prostora stanovanje, koji je mnogo jeftiniji nego u Zapadnoj Evropi.\nBeograd se našao na trećem mestu, a kako stoji na portalu, njegove prednosti su centralna pešačka zona uokvirena kafićima, galerijama i prodavnicama i veliki izbor tehnološki dobro opremljenih prostora za rad. Drevna tvrđava i živopisne pijace prepune voća i povrća samo su neke stvari “koje će vas dočekati u šarmantnom Beogradu u Srbiji”.\n“Bum” elektronske trgovine u Srbiji: Rast u prvom talasu korone od čak 300 odsto\n– Ovo bogato kulturno-istorijsko središte savršeno je za one koji rade na daljinu. Internet? Dobijate 24 MBPS bez problema. Najam radnog prostora? Sto dolara mesečno. Troškovi života su idealni – mesečno vam u proseku treba 1.425 dolara – navodi se na portalu “Big seven travel”.\nPored toga, dodaje se da su Beograd i Srbija idealno saobraćajno povezani sa ostatkom regiona i sveta.\nIza Beograda su se našli, između ostalih, i Bali u Indoneziji i Čang Mai na Tajlandu, Singapur, Ljubljana, Porto i Lisabon u Portugaliji, Berlin u Nemačkoj, Budimpeštu u Mađarskoj i Madrid u Španiji.\nbeograd Big seven travel rad na daljinu rad od kuće top lista gradova


KAKO DA OTPAD POSTANE RESURS – ВОЈВОЂАНСКE\nLala 28/11/2018\tSmanjivanjem otpada\nSmanjivanjem otpada i odgovornim upravljanjem njime kao resursom može se ostvariti energetska efikasnost i dostići održiv ekonomski razvoj.\nMinistarstvo zaštite životne sredine organizovalo je u Novom Sadu manifestaciju povodom Nedelje smanjenja otpada kako bi se ukazalo na značaj odgovornog, održivog upravljanja otpadom i doprinos svakog pojedinca u smanjenju količine otpada. Nedelja smanjenja otpada je evropska inicijativa sa po kojoj se od 2009. godine svake poslednje nedelje u novembru organizuju akcije s ciljem dubljeg razumevanja neophodnosti održivog tretiranja otpada, odnosno promene ponašanja građana u pravcu smanjenja otpada, njegove reciklaže i ponovnog vraćanja u proizvodnju.\n– Budžet Ministarstva zaštite životne sredine u ovom trenutku iznosi šest milijardi dinara, od čega se na ime podsticaja reciklerima plaća 2,2 mlijarde dinara, što je više od trećine budžeta. Smatram da recikleri treba da dobiju više od toga, ali trenutno to nismo u mogućnosti zbog drugih obaveza koje imamo, istakao je Goran Trivan, ministar zaštite životne sredine na konferenciji za novinare i napomenuo da postoji više razloga koji idu u prilog povećanju budžetskih davanja reciklerima.\nVažno je, kako je istakao Trivan, da se odvoje sredstva za prikupljanje otpada kako bi se njime postupalo na odgovarajući, zakonom predviđen način. Dakle, kako je rekao, nema zakopavanja, a samim tim životna sredina postaje čistija. Recikleri treba da dobiju mogućnost da šire svoj posao, jer imaju dovoljno resursa za to. Jedan od važnih razloga je i to što bi se recikliranjem otvorila nova radna mesta. Trivan je napomenuo i da je traženo da se izdavanja iz budžeta za sektor životne sredine povećaju za više od milijardu dinara, međutim, nije bilo prostora za to.\nTrivan je posebno naglasio važnost da se na nivou svih lokalnih samouprava izrade projekti tehničke dokumentacije za preradu otpadnih voda i upravljanje komunalnim i čvrstim otpadom, jer bez toga nema ni investiranja u životnu sredinu. Resorno ministarstvo će, kako je naglasio, pružiti podršku i pomoć lokalnim samoupravama da krenu u izradu tih projekata.\nTreba istaći da otpad ima značajan uticaj na životnu sredinu jer uzrokuje zagađenje i emitovanje gasova s efektom staklene bašte, što utiče na klimatske promene. Smanjenje otpada i odgovorno upravljanje njime kao resursom ključni su za ostvrivanje energetske efikasnosti i održivog ekonomskog razvoja.\nUprkos naporima koji se čine u ovoj oblasti, količina otpada koji se proizvede u Evropi raste. U proseku, oko 40 odsto otpada se reciklira i ponovo vraća u proizvodnju, dok ostalo završava na deponijama ili u spalionicama.\nPrevious Previous post: STAJNJAK, ĐUBRIVO ZA DOBROBIT ZEMLJIŠTA I DOBRE PRINOSE\nNext Next post: NAJVIŠE NOVCA ZA AGRAR


naplatna rampa "Nais" : strana 2 : Južne vesti\nnaplatna rampa "Nais"\nPočela izgradnja naplatne stanice na severnom ulazu u Niš\n10:47, 5. 7. 2019.\nPosle skoro dve godine od najave da će Niš dobiti četiri nove stanice za naplatu putarine - prva je počela da se gradi i to na samom ulazu sa severne strane. U "Putevima Srbije" kažu da će radovi trajati do kraja oktobra, a zasad se ne zna kada će biti uklonjene rampe "Nais" i "Doljevac".\nKamere koje mere brzinu vožnje od proleća duž auto-puta\n18:09, 3. 11. 2018.\nOsim kamera koje su postavljene na naplatnim rampama i mere prosečnu brzinu, u preduzeću "Putevi Srbije" za N1 kažu da će se od proleća naredne godine brzina vožnje meriti duž auto-puta Niš - Beograd.\n10:01, 29. 8. 2018.\nNa “Naisu” uhapšen zbog više od 250 kg rezanog duvana\n15:43, 13. 7. 2018.\nDuvan je pronađen u automobilu koji je zastao na naplatnoj rampi “Nais” kod Niša, a kako su saopštili iz Poreske uprave, oduzeto je 262 kg rezanog duvana i muškarac je uhapšen.\nTuča navijača privremeno zaustavila saobraćaj na naplatnoj rampi "Nais"\n15:43, 23. 5. 2018.\nVozila koja su se zatekla na naplatnoj rampi "Nais" kraj Niša odatle se nisu pomerala neko vreme jer su se, kako kažu na "Naisu", navijači Partizana tukli na samoj naplatnoj stanici. Očevici kažu da se koristile i motke, prisutna je bila i policija, a kolona automobila se pokrenula nešto pre 17 sati.\nŠleper se prevrnuo pred naplatnom rampom "Nais"\n14:58, 23. 11. 2017.\nSa lakšim povredama prošao je vozač šlepera koji je, kako je javila Radio televizija Srbije, sleteo sa puta i prevrnuo se, pred naplatnom rampom "Nais".\nSprečen šverc šrafova i delova za nameštaj\n14:28, 5. 12. 2016.\nNa naplatnoj rampi “Nais” nadomak Niša, tokom kontrole carinika, otkrivena je švercovana roba iz Grčke koju su vozači pretovarali iz kamiona u kombi.\nKrijumčario više od 100 litara opasnih materija u gepeku\n16:41, 10. 10. 2016.\nKod naplatne rampe na „Naisu“ policija i carinici su u gepeku automobila pronašli balone sa 130 litara azotne kiseline i 7,5 litara metanola.\nSve intenzivniji saobraćaj na putu Beograd - Niš\n12:43, 22. 8. 2016.\nI ove nedelje se očekuje pojačan saobraćaj na auto-putu Niš - Beograd u oba smera zbog čega "Putevi Srbije" pojačavaju rad na naplatnim stanicama, saopštavaju iz ovog preduzeća.\nKamenovan autobus sa hrvatskim navijačima kod “Naisa”\n15:15, 13. 7. 2016.\nNiko nije povređen kada su dva Beograđanina i Nišlija na naplatnoj rampi “Nais” kamenovala autobus koji je iz Makedonije prevozio navijače hrvatskog fudbalskog kluba “Dinamo”. Polomljeno je jedno staklo, a počinioci su odmah pronađeni.\nCarinici otkrili švercovani rezani duvan kod "Naisa"\n11:44, 29. 3. 2016.\nNa auto-putu Beograd - Niš kod naplatne rampe “Nais” carinici su u “dubinskoj kontroli” otkrili u jednom autu 105 kilograma rezanog duvana bez dokumentacije o plaćenim uvoznim dažbinama.\nU kurirskom kombiju televizori, odeća i 100 kg čokolade\n16:28, 18. 1. 2016.\nCarinici su 16. januara kod naplatne rampe “Nais” na auto-putu Beograd - Niš u jednom vozilu kurirske službe pronašli 2 švercovana televizora, odeću, biljne eliksire, kao i 105 kg “Milka” čokolade.\nSa pančevačkog buvljaka švercovao robu “od igle do lokomotive”\n10:02, 27. 8. 2015.\nCarinici su na auto-putu Beograd-Niš kod naplatne rampe “Nais” u automobilu koji je vozio jedan 35-godišnji Kinez, pronašli veliku količinu razne robe za koju nije imao dokumentaciju.\nZa vikend rekord na "Naisu", zastoja nema\n12:38, 4. 8. 2015.\nNakon što je putarinu na naplatnoj rampi "Nais" kod Niša od petka do nedelje platio rekordan broj od 120.000 vozača, saobraćaj se na njoj odvija bez zastoja.\nTežak udes kod “Naisa”\n11:50, 2. 8. 2015.\nDve odobe su povređene u saobraćajnoj nezgodi koja se dogodila noćas na naplatnoj rampi “Nais” kod Niša nakon što je vozač šlepera izgubio kontrolu nad vozilom.\nKažnjeno 28 vozača turističkih autobusa\n16:24, 1. 7. 2015.\nNiški policajci su na naplatnoj rampi “Nais” kontrolisali autobuse koji putnike prevoze uglavnom na more. Kod mnogih su pronađene nepravilnosti, a neki vozači su morali da pozovu zamenu.\n08:05, 29. 7. 2021.\nTemperatura u Nišu do 39 stepeni, lekari savetuju građanima da se ne izlažu suncu bez potrebe


Raspisan javni konkurs za startap grantove - Biznis.rs\nministarstvo ekonomskog razvoja crne gore opredelilo iz budžeta 200 hiljada evra\nRaspisan javni konkurs za startap grantove\n14.10.2021 15:15 Autor: Redakcija Biznis.rs 0\nMinistarstvo ekonomskog razvoja Crne Gore objavilo je u sredu javni konkurs za dodelu grantova za ranu fazu razvoja startapova, sa opredeljenim budžetom od 200...\nMinistarstvo ekonomskog razvoja Crne Gore objavilo je u sredu javni konkurs za dodelu grantova za ranu fazu razvoja startapova, sa opredeljenim budžetom od 200 hiljada evra.\n„Konkursom se sufinansiraju startap projekti koji će ponuditi digitalna rešenja u četiri prioritetna područja Strategije pametne specijalizacije (S3), sa ciljem unapređenja startap zajednice u Crnoj Gori kroz podsticanja rasta i razvoja postojećih i stvaranje novih startap preduzeća“, prenosi agencija Mina.\nIz Ministarstva su kazali da konkurs podržava inovativne startap projekte koji nude rešenja s potencijalom za komercijalizaciju u oblastima S3, kao i za projekte kojima se podstiču socijalne inovacije u oblastima S3.\nPrioritetne oblasti Strategije pametne specijalizacije su, kako su podsetili, održiva poljoprivreda i lanac vrednosti hrane, energija i održiva životna sredina, održivi i zdravstveni turizam i informaciono-komunikacione tehnologije kao horizontalni sektor.\n„Kroz ovu finansijsku pomoć omogućava se podrška startapovima da, uprkos novonastaloj situaciji sa covid, nastave razvoj inovativnih rešenja s visokim potencijalom rasta na tržištu ili inovativnih rešenja koja doprinose rešavanju društvenih izazova u prioritetnim područjima S3. Takođe, cilj je i unapređenje poslovanja u vidu jačanja njihovih kapaciteta, održivosti i konkurentnosti“, rekli su iz ministarstva.\nIznos sredstava kojima će se podržati socijalne inovacije može biti najviše 20 odsto vrednosti od ukupno dodeljenih sredstava po ovom konkursu.\nIznos finansijske podrške koja može biti dodeljena po pojedinačnom projektu je od šest hiljada evra do 20 hiljada evra. Ova podrška može iznositi maksimalno do 80 odsto ukupne vrednosti projekta.\n„Trajanje predloženih projekata je od šest do 12 meseci, dok je prijave na konkurs potrebno dostaviti najkasnije do 11. novembra do 14. sati“, dodaje se u saopštenju.\nOstali detalji javnog konkursa za dodelu grantova za ranu fazu razvoja startapova dostupni su na linku: https://www.gov.me/clanak/javni-konkurs-za-dodjelu-grantova-za-ranu-fazu-razvoja-startapova.\nCRNA GORA INOVACIJE PREDUZETNIK\nRaspisan javni konkurs za izgradnju termi u Niškoj Banji\nRaspisan konkurs za podršku inovativnim delatnostima\nRaspisan konkurs "Prestonica kulture Srbije 2023"\nRaspisan konkurs za program “Moja prva plata”


Dom naroda Parlamenta FBiH danas raspravlja o budžetu – Informer\nDom naroda Parlamenta FBiH danas raspravlja o budžetu\nU Sarajevu je danas počela treća sjednica Doma naroda Parlamenta Federacije BiH za koju je po hitnom postupku najavljeno razmatranje rebalansa ovogodišnjeg federalnog budžeta.\nShodno tome, hitna procedura predviđena je i za razmatranje Prijedloga zakona o izmjenama i dopunama Zakona o izvršenju budžeta Federacije BiH za 2011. godinu.\nOd ostalih tačaka dnevnog reda, najavljeni su Prijedlog zakona o izmjenama i dopunama Zakona o bankama te Prijedlog zakona o izmjenama i dopunama Zakona o Agenciji za bankarstvo Federacije BiH.\nSkraćena parlamentarna procedura je predložena za razmatranje Prijedloga zakona o izmjenama Zakona o ograničenoj upotrebi duhanskih prerađevina, Prijedloga zakona o izmjenama i dopunama Zakona o zdravstvenom osiguranju te Prijedloga zakona o izmjenama i dopunama Zakona o slobodi pristupa informacijama u Federaciji BiH.\nIzmjene Zakona o federalnim ministarstvima i drugim tijelima federalne uprave i Zakona o visini stope zatezne kamate na neizmirena dugovanja također su najavljeni po skraćenom postupku.\nDelegati bi danas trebalo da se izjasne i o Nacrtu zakona o ličnom imenu, zatim o Programu rada Vlade Federacije BiH za 2011. godinu te o predloženom zaključku o finansijskom učešću Vlade u izgradnji spomenika papi Ivanu Pavlu Drugom.\nMemić Sead novi načelnik opštine Ilidža\nParavinju policija uhvatila dok je silovao, ali djevojka iz straha nije svjedočila!


Vučić o istrazi ubistva Olivera Ivanovića: Ide ka tome da u narednom periodu kažemo i ime izvršioca | Insajder\nVučić o istrazi ubistva Olivera Ivanovića: Ide ka tome da u narednom periodu kažemo i ime izvršioca\nPredsednik Srbije Aleksandar Vučić izjavio je danas da je istraga Srbije o ubistvu lidera Građanske inicijative SDP Olivera Ivanovića veoma spora, ali da napreduje ka tome da će u narednom periodu moći da kaže i ime počinioca.\n"Već sada imamo određene sumnje samo tražimo određene potvrde. Imamo mnoga saznanja dobijena na čudan način, posrednim putem jer nismo imali pravo na vršenje uviđaja, njihov tužilac iz Prištine pokazao je neku vrstu profesionalnosti u odnosu na ove njihove koji su mislili da ću da se uplašim", rekao je Vučić.\nOn se osvrnuo na optužbe koje stižu od zvaničnika Prištine da je ubistvo Ivanovića izvršio Milan Radojičić i to po nalogu vlasti iz Beograda.\n"Sram vas bilo. Svakog ubicu bih smestio iza rešetaka da nikad ne izađe. Ti ljudi valjda polaze od sebe, znaju za šta su oni sposobni pa zamišljaju da mogu i drugi to da rade", rekao je Vučić.\nDodao je i da je spreman da stane pred "svaki istražni organ" Srbije i da mu je "užasna priča prištinskih vlasti da je umešan u to ubistvo".\n"Nemaju dokaze, znaju oni ko nije počinio, ako ne znaju baš do kraja ko je učestvovao u tome", rekao je Vučić i dodao da će u narednom periodu moći da kaže i ime počinioca.\n"Polako ali sigurno naša istraga u slučaju ubistva Olivera Ivanovića napreduje i ide ka tome da ćemo u narednom periodu moći da kažemo i ime izvršioca", rekao je Vučić novinarima u selu Rogljevo tokom obilaska Borskog okruga u kampanji "Budućnost Srbije".\nVučić: Ako KFOR ne bude radio svoj posao, ima ko hoće\nPovodom 15. godišnjice pogroma nad Srbima na Kosovu i Metohiji 17. marta, Vučić je rekao da Srbija ima "pristojnu saradnju sa misijom KFOR".\nSaopštavanje informacija o ubistvu Ivanovića najavljivano više puta\nVučić je do sada više puta najavljivao da će izneti informacije do kojih su srpske službe došle o ubistvu Ivanovića.\nTo je uradio prvi put na današni datum prošle godine. Tada je rekao da će „za dve nedelje srpske službe oglasiti”, kako je rekao, o tome šta su saznale i šta ne mogu da saznaju u vezi s ovim slučajem, ali se to nije dogodilo.\nSlično obećanje dao je još dva puta u međuvremenu, ali ni nakon toga javnosti nisu saopštena saznanja do kojih se došlo u istrazi.\nPočetkom ove godine od predsednika smo čuli da nadležne institucije Srbije „bauljaju u mraku“ jer nisu mogle da urade uviđaj na licu mesta niti im je Priština dostavila traženi materijal – čaure i video snimke.\nKosovski tužilac: Ako političari iz Prištine i Beograda imaju informacije o ubistvu Ivanovića, neka nam se jave\nPodsetimo, predsednik Kosova Hašim Tači izjavio je juče da je glavni osumnjičeni za ubistvo lidera Gradjanske inicijative SDP Olivera Ivanovića Milan Radoičić i da je ubistvo izvršeno po nalogu vlasti u Beogradu.\nJuče je reagovao i kosovski tužilac Sile Hodža koji vodi istragu u slučaju ubistva Ivanovića. On je u izjavi za Insajder rekao da "ako političari iz Prištine i Beograda imaju informacije o ubistvu Olivera Ivanovića, da se jave državnom tužilaštvu Kosova".\nOn je tako odgovorio na izjavu predsednika Kosova Hašima Tačija ali i navode direktora Kancelarije za KiM Marka Đurića da su „sve sigurniji da su ubistvo naložile sadašnje vlasti u Prištini“.


"Montevideo 2" se preselio u Srbiju! U filmu igraju i Gaga Nikolić, Đura... : Nadlanu.com\n"Montevideo 2" se preselio u Srbiju! U filmu igraju i Gaga Nikolić, Đura...\nObjavljeno 28. jul 2011. / 14:14:41\nNastavak uspešno filma "Montevideo, Bog te video 2" sniman je prethodnih nedelja na Tenerifama, koji bi u filmu trebalo da predstavljaju Urugvaj iz tridesetih godina prošlog veka. Narednih dana će se nastaviti snimanje drugog dela tog ostvarenja u Beogradu i Barandi, najavili su producenti.\nPored standardne postavke s kojom je reditelj Dragan Bjelogrlić pogodio ukus publike, na drugom delu su angažovana i druga zanimljiva glumačka imena. Malu ulogu dobila je trenutno veoma tražena mlada glumica Karla Sančez koja glumi u hit-seriji u Španiji "Aqusados" (Optuženi). Karla u filmu glumi lokalnu lepoticu Blanku, koja je zapala za oko našim mladim fudbalerima.\nNa Tenerifama su tokom snimanja filma bili angažovani lokalni španski glumci koji tumače sporedne uloge, kao i veliki broj statista. Pored poznate španske glumice Karle Sančez, tu su i Didije Rasel, Elena Martinez, Francisko Vera, Dženifer Marin...\nPRIJA MI ŽIVOT VAN GRADSKE GUŽVE: Miloš Biković progovorio o…\nPOČIVAĆE PORED DRAGANA NIKOLIĆA: Milena Dravić biće…\nNEMA VEĆE SREĆE: Aleksandar Radojičić u zagrljaju sa ćerkom…\nNATAŠA VOJNOVIĆ ISKRENO O SVOM DETINJSTVU: Zbog rata u Bosni…\nPored Karle, u "Montevideu 2" se pojavljuje i popularni eks-yu glumac Branko Đurić Đura. On tumači čoveka poreklom našeg koji živi u Montevideu i radi u hotelu u kojem su smešteni naši reprezentativci tokom Svetskog prvenstva. On je ove godine glumio u američkom filmu "Cat Run" sa Paz Vega, ali i u debi ostvarenju Andželine Džoli "Zemlja krvi i meda".\nEkipi filma se pridružio i naš legendarni glumac Dragan Nikolić koji igra legendarnog predsednika FIFA Žila Rimea, koji je predsedavao fudbalskom organizacijom čak trideset i tri godine, od 1921. do 1954. godine, te bio inicijator osnivanja prvog FIFA svetskog prvenstva u fudbalu koje je održano 1930. godine u Montevideu.\nInače, jedan deo drugog filma "Montevideo, bog te video" se prošle godine snimao na konstruisanom brodu u Barandi. Tada su se snimale scene prekookeanskog putovanja jugoslovenske reprezentacije do Montevidea. Među putnicima broda je i bogati Amerikanac grčkog porekla koga tumači poznati grčki glumac Efstratios Dzordzoglu, a u jednoj od uloga se našla i naša poznata manekenka Nataša Vojnović.\nViše o filmu: MONTEVIDEO, BOG TE VIDEO 2\nbranko đurićdragan nikolićmontevideo bog te videomontevideo bog te video 2nataša vojnović\nPodeljeno oko 100 knjiga prvog dana “Nedelje knjige” povodom…\nZGRADU BIH DIGLA U VAZDUH: Milica Pavlović otkrila kako…


NATAŠA BEKVALAC SPREMNA DA OSVOJI BAR - Putovanja i Turizam\nNATAŠA BEKVALAC SPREMNA DA OSVOJI BAR\n„Leto sa zvezdama“ u Baru se nastavlja, pa će u petak 26. jula hiljade posetilaca na Šetalištu kralja Nikole čuti hitovi jedne od trenutno najaktuelnijih regionalnih zvezda, Nataše Bekvalac. Tom prilikom pevačica će izvesti stare, poznate hitove, ali i promovisati najnoviji singl „Dođi mami“ koji već danima izaziva mnoštvo komentara publike.\n-Jako se radujem 26. julu i jedva čekam da izađem na binu. Najviše volim da pevam upravo ovu vrstu koncerata jer jasno mogu da vidim lica svoje publike. Insistirala sam da u Bar dođemo dan ranije da bismo imali malo vremena i za uživanje, kazala je Nataša uoči svog koncerta koji najavljuje kao veliki audio i vizuelni spektakl.\nPočetak koncerta Nataše Bekvalac predviđen je za 22.45h. Prije nje, od 21.45h atmosferu na poznatom barskom šetalištu zagrijaće popularni crnogorski „Akademia“ bend. Ulazak na koncert je besplatan.\n„Leto sa zvezdama“ je tradicionalna zabavno-muzička manifestacija koja se svake godine u Baru realizuje tokom jula i avgusta. Koncerti su za sve posetioce i održavaju se petkom u barskoj marini, odnosno na Šetalištu kralja Nikole, u organizaciji Turističke organizacije Bara. I ove sezone, kao i prethodnih, manifestacija okuplja najveće regionalne muzičke zvezde, poput: „Električnog orgazma“, Dženana Lončarevića, Tropico benda, Rundeka i ekipe, Jelene Rozge, Mirze Selimovića i dr. Već sledećeg petka publika će uživati u nastupu Ane Kokić, kojim će biti otvorena sezona koncerata u avgustu. Osim srpskih muzičkih zvezda, i turisti iz Srbije česti su gosti Bara. Prema zvaničnim podacima, tokom prošle turističke sezone svaki četvrti turista bio je iz Srbije, a ukupno ga je posetilo 50.000 građana naše zemlje. Prema poslednjim statističkim podacima koje lokalna turistička organizacija Bara prikuplja svakog petka u gradu je boravilo 17.716 turista odnosno 5% više u odnosu na isti period prošle godine.\nFotografije: Turistička organizacija Bar\nStarije objave KOLIKO JE NOVCA POTREBNO ZA LETOVANJE U BUDVI\nNovije objave HUMANOST, SPORT I PRIRODA: "TRAIL TRKA ZA ŽIVOT" NA JAHORINI


Superman deka 110x140 - Idealno.rs\nPočetna / Oprema za kuću / Posteljina / Pokrivači / Superman deka 110x140\nZa ovaj proizvod trenutno nema ponude. Poslednja je bila dostupna 16. 05. 2022 po ceni 1.424,39 DIN * u Stadionshop\nTarrington Flis Ćebe 150×200\nINGRUN Tanko ćebe, siva130x170 cm\nODDRUN Tanko ćebe, natur/bež130x170 cm\nINGRUN Tanko ćebe, bela130x170 cm\nINGRUN Tanko ćebe, tamnozelena130x170 cm\nĆebe pliš 140x200 SIVA\nPrekrivač Kašmir gray 150x225\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Superman deka 110x140 i izberi najbolju. Pokrivači iz kategorije Posteljina je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Superman deka 110x140 i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Superman deka 110x140 se mogu razlikovati od onih u internet prodavnici u kojoj obavljaš kupovinu. Superman deka 110x140 je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za Superman deka 110x140 proveri u prodavnici u kojoj nameravaš da obaviš kupovinu. Slika za Superman deka 110x140 je simbolična, zato se pre kupovine u prodavnici uveri da je proizvod isti.\nDimenzije: 110 x 140 cm


M. K. 25. novembra 2016. 07:02\nNaoružani muškarac upao je u četvrtak uveče u dom za penzionisane monahe u Moferije-sir-Leu, u departmantu Ero na jugozapadu Francuske, a tokom operacije specijalne jedinice žandarmerije pronađena je mrtva jedna žena, dok policija traga za osumnjičenim napadačem, javlja Rojters.\nNeimenovani izvor, blizak istrazi, rekao je danas da je ta žena kontaktirala policiju pre nego što je ubijena nožem, navodi britanska agencija.\n„Ništa u ovoj fazi ne nagoveštava da bi moglo biti reči o terorističkiom činu“, dodao je isti izvor.\nMuškarac koji je upao u dom, u kojem živi 70 monaha u penziji, bio je sam, s maskom na glavi i naoružan nožem i puškom sa skraćenom cevi, a motivi napada su za sada nepoznati, rekli su izvori bliski istrazi, prenose francuski mediji pozivajući se na AFP.\nPripadnici žandarmerije su u potrazi za napadačem, koji je vezao ženu zaposlenu u domu za penzionisane monahe koji su ranije bili angažovani u misijama po Africi, navode francuski mediji.\nTinejdžer terorista: Objavljena fotografija naoružanog 16-godišnjeg…\nNemačka: Naoružani muškarac se zabarikadirao u restoranu (video)\nPolicija traga za naoružanim napadačem na monaški dom\nSedam sati nakon što je naoružani muškarac upao u dom za penzionisane mohane u Monferije-sir-Leu, policija još uvek traga za osumnjičenim napadačem, javljaju agencije.\nTokom operacije specijalne jedinice žandarmerije, pronađena je mrtva žena, javlja Rojters.\nNeimenovani izvor, blizak istrazi, rekao je da je ta žena kontaktirala policiju pre nego što je ubijena nožem, navodi britanska agencija.


Opasan sin (2018) - HBO Crna Gora\nOpasan sin A DANGEROUS SON\nRežiser: Liz Garbus\t 2018 | 82 minuta\nOtrežnjujući dokumentarac govori o deci s ozbiljnim emocionalnim poremećajima, i očajničkim pokušajima njihovih roditelja, suočenih s ograničenim resursima i podrškom, da im priušte odgovarajuće lečenje pre nego što povrede sebe ili druge.\nSvako deseto dete u Americi pati od ozbiljnog emocionalnog poremećaja, a njih preko 17 miliona ima psihijatrijske poremećaje. U režiji nagrađivane rediteljke Liz Garbus, „Opasni sin“ se usredsređuje na tri porodice u krizi, koje se bore sa ozbiljnim mentalnim oboljenjima svoje dece i očajnički traže odgovarajuće lečenje, iako su suočeni sa ograničenim resursima i podrškom. Obilujući intervjuima sa stručnjacima za mentalno zdravlje – uključujući dr Tomasa Insela, bivšeg direktora Nacionalnog instituta za mentalno zdravlje, i Endrua Solomona, autora knjige „Daleko od klade“ – film ukazuje na neprekidni ciklus poseta stručnjacima, lekove, hospitalizacije i susrete sa policijom (pozivanje policije je često poslednji očajnički izbor roditelja). Krivica i izolacija koju roditelji osećaju može biti prevelika, kao i konstantna briga da njihovo dete može da povredi sebe ili druge. I dok lečenje u velikoj meri može da popravi ishod, odgovarajuća nega je luksuz namenjen samo onima koji mogu da je priušte, ili koji imaju sreću da žive u državama sa besplatnim ili jeftinijim lečenjem. „Opasni sin“ predstavlja intiman uvid u dečje psihijatrijske poremećaje i istražuje rupe u sistemu koje su razočarale mnogo porodica, sa potencijalnim razarajućim posledicama.\nAuto-škola za Saudijke sutra 22:25


RTS :: Reagovanja povodom incidenta ispred Skupštine\nPolitika Reagovanja povodom incidenta ispred Skupštine\npetak, 08. maj 2020, 11:17 -> 14:54\nReagovanja povodom incidenta ispred Skupštine\nPremijerka Ana Brnabić osudila je incident ispred Skupštine Srbije, uz ocenu da je fizičko nasilje bez svake sumnje jedina politika Boška Obradovića, Dragana Đilasa i Vuka Jeremića. Srbija nije plodno tle za fašizam, poručio je ministar Branko Ružić.\n"Najsnažnije osuđujem novi akt fizičkog nasilja Saveza za Srbiju koji je bez svake sumnje jedina politika Obradovića, Đilasa i Jeremića. To smo videli u Skupštini Srbije u sredu, to smo mogli da vidimo ispred Predsedništva i to ponovo gledamo na ulazu u parlament", navela je Ana Brnabić u izjavi dostavljenoj Tanjugu.\nPremijerka je istakla da nasilje i fašizam u Srbiji nikada neće proći jer, kako je navela, "deklarisani ljotićevci poput Boška Obradovića nikada nisu i nikada neće imati u građanima Srbije imati svoje saveznike".\nBrnabić je istakla da će Vlada Srbije poštovati parlament i da će uraditi sve da bi bio sačuvan najviši zakonodavni dom od svake vrste vandalizma.\nReagovala je i potpredsednica Vlade Srbije Zorana Mihajlović, koja je osudila novi incident i nasilje predsednika Pokreta "Dveri" i jednog od vođa Saveza za Srbiju Boška Obradovića ispred Narodne skupštine.\n"Svaki put kad se služite nasiljem u Skupštini ili ispred nje, kad vređate i napadate poslanike ili ministre, kad ne poštujete državne simbole, pokazujete da ne poštujete građane Srbije. Srbija nije zemlja kojom će vladati sila i nasilnici, već demokratija u kojoj odlučuju izabrani predstavnici građana kojima su oni dali svoje poverenje. Ako to ne možete da shvatite, možda je vreme da prestanete da pokušavate da se bavite politikom, jer to što radite nije politika, nego čisto nasilje", poručila je Mihajlovićeva.\n"Poslati u istoriju one koji promovišu fašizam"\nMinistar državne uprave i lokalne samouprave Branko Ružić osudio je incident ispred ulaza u Narodnu skupštinu, koji su izazvali lider Dveri Boško Obradović i njegove pristalice, i poručio da Srbija nije plodno tle za fašizam i da su izbori prilika da se u istoriju isprate "oni koji promovišu anticivilizacijske vrednosti".\nRužić je u obraćanju poslanicima kazao da u demokratskom društvu nije dopušteno da se bilo kome suspenduje pravo na rad i da su narodni poslanici došli u Skupštinu zbog svojih radnih obaveza i obaveza prema onima koji su ih birali - građanima i građankama.\nMinistar zdravlja Zlatibor Lončar izjavio je da se ono što lider Dveri Boško Obradović i njegove pristalice rade ispred Narodne skupštine može videti samo u filmovima "nacističke Nemačke i ustaške Hrvatske" i poručio da država neće dozvoliti da se građanima dešava ono što se desilo njemu i narodnom poslaniku Marijanu Rističeviću dok su dolazili na radno mesto.\nNesvakidašnji incident koji se dogodio ispred Narodne skupštine predstavlja najbrutalniji napad na državu, njene institucije i narodne poslanike, kao legitimno izabrane predstavnike srpskog naroda, izjavila je ministarka pravde Nela Kuburović.\nPredsednik Odbora za kontrolu službi bezbednosti Igor Bečić upitao je nadležne organe kada će procesuirati lidera Dveri Boška Obradovića, oštro osudivši incident ispred parlamenta.\nPredsednica parlamenta Maja Gojković je rekla da je poslanik Marjan Rističević brutalno napadnut prilikom ulaska u Skupštinu.\nNa dnevnom redu sednice je Predlog zakona o izmeni i dopuni Zakona o izboru narodnih poslanika i Predlog zakona o izmeni Zakona o lokalnim izborima, koje je podnela Vlada Srbije.\nDruga faza međustranačkog dijaloga, u toku sastanak Dačića i Makalistera\n10° C 9° C 10° C 10° C 10° C -1° C


Predstavljene mogućnosti finansiranja opštinskih razvojnih projekata | Opština Berane\nDirektor preduzeća „Vodovod i kanalizacija“ Vuko Todorović i projekt menadžer Opštine Berane Maja Pešić, prisustvovali su u Budvi dvodnevnoj radionici na temu “Mogućnosti finansiranja opštinskih razvojnih projekata”, koju su organizovali Zajednica opština Crne Gore i Udruženje vodovoda Crne Gore, a u okviru projekta “Regionalna mreža za razvoj kapaciteta (RCDN) u oblasti vodosnabdijevanja i tretmana otpadnih voda u jugoistočnoj Evropi”.\nCilj radionice je bio da se predstave mogucćnosti finansiranja opštinskih razvojnih projekata, sa naglaskom na projekte u sektoru vodosnabdijevanja i tretmatna otpadnih voda, kako bi se povecćala efikasnost i efektivnost i unaprijedili kapaciteti lokalnih samouprava i vodovodnih društava za dobijanje finansijskih sredstva za implementaciju projekata u ovoj oblasti.\nNa radionici je prvog dana govorio Refik Bojadžić, generalni sekretar Zajednice opština Crne Gore, koji je izrazio zadovoljstvo zbog organizovanja ovakve radionice za predstavnike jedinica lokalne samouprave i vodovodnih društava.\nPredstavljeni su i rezultati Mreže opštinskih projekt menadžera, kao i uspostavljanje i funkcionisanje Fonda za podršku opštinskim projektima koji se finansiraju iz donatorskih sredstava (Rivolving fond).\nRadionici su prisustvovali članovi Mreže opštinskih projekt menadžera, predstavnici vodovodnih društava, kao i predstavnici resornog ministarstva i drugih relevantnih institucija u sektoru voda iz Crne Gore.


Rezultati kvalifikacija takmičenja HIND 2020 održanih u džematu Maline, Medžlis IZ Travnik\nU nedjelju 12. januara 2020. u džematu Maline, Medžlis IZ Travnik, poslije jacija namaza organizovan je sedmi dio kvalifikacija takmičenja za djecu i mlade sa područja Muftijstva travničkog u učenju napamet određenih kur'anskih sura pod nazivom "Hind 2020" u organizaciji škole Kur'ana "Ebu Bekr Es-siddik".\nRezultati kvalifikacija takmičenja HIND 2020 održanih u Vitezu\nU subotu 11. januara 2020. u Ahmet-aginoj džamiji u Vitezu poslije jacija namaza organizovan je šesti dio kvalifikacija takmičenja za djecu i mlade sa područja Muftijstva travničkog u učenju napamet određenih kur'anskih sura pod nazivom "Hind 2020" u organizaciji škole Kur'ana "Ebu Bekr Es-siddik".\nRezultati kvalifikacija takmičenja HIND 2020 održanih u džematu Trenica, Medžlis IZ N. Travniku\nU petak 10. januara 2020. u džematu Trenica, Medžlis IZ Novi Travnik, poslije jacija namaza organizovan je peti dio kvalifikacija takmičenja za djecu i mlade sa područja Muftijstva travničkog u učenju napamet određenih kur'anskih sura pod nazivom "Hind 2020" u organizaciji škole Kur'ana "Ebu Bekr Es-siddik".\nRezultati kvalifikacija takmičenja HIND 2020 održanih u hadži Ali-begovoj džamiji u Travniku\nU četvrtak 9. januara 2020. u hadži Ali-begovoj džamiji poslije jacija namaza organizovan je četvrti dio kvalifikacija takmičenja za djecu i mlade sa područja Muftijstva travničkog u učenju napamet određenih kur'anskih sura pod nazivom "Hind 2020" u organizaciji škole Kur'ana "Ebu Bekr Es-siddik".\nKo je na web-stranici: 187 gostiju i nema prijavljenih članova


Prijem za osvajače Svetske lige\nGradonačelnik Novog Sada Miloš Vučević i član Gradskog veća\nza sport i omladinu Ognjen Cvjetićanin primili su predstavnike Vaterpolo saveza Srbije, kao i vaterpoliste Miloša Ćuka, Gojka i Duška Pjetlovića i Branislava Mitrovića, povodom osvajanja Svetske lige i plasmana na Olimpijske igre.\n- Sad se već tradicionalno okuplјamo u letnjem periodu da proslavimo uspehe vaterpolista reprezentacije Srbije, pre svega sa onima koji su započeli svoju karijeru u Vaterpolo klubu ''Vojvodina''.\nŽelim svima da im se zahvalim što su nam, sa ostatkom ekipe, podarili dane uspeha na turniru u Beogradu. Ni kiša nije uspela da omete naše ''delfine'' da još jednom pokažu da su najbolјi na svetu. Velika je stvar što smo uspeli da asove vaterpola koji su izgradili svoja imena, vratimo u VK ''Vojvodina'', i što nisu zaboravili na klub iz kojeg su potekli. Očekujem da će se veoma brzo pokazati dobri rezultati takve saradnje – rekao je gradonačelnik Vučević.\nGojko Pjetlović se zahvalio gradonačelniku na prijemu, i izrazio zadovolјstvo što su on i njegove kolege uvek cenjeni i rado viđeni u svom gradu.\n- Direktno smo se umešali u rad ''Vojvodine'' sa najbolјom namerom, da im pomognemo da vrate staru slavu. Očekujemo lepe dane za taj klub, a zajedno sa gradskim strukturama radimo na tome da želјeni cilј postignemo. Nije bilo lako osvojiti ovu titulu, u ne baš letnjim uslovima, ali posebno se zahvalјujem publici, jer je hilјadu lјudi stajalo uz nas tokom velikog nevremena, podržavajući reprezentaciju. Videlo se da cene ono što radimo i da Srbija voli vaterpolo – istakao je Pjetlović.\nGeneralni sekretar Vaterpolo saveza Srbije Nemanja Marijan rekao je da je gradonačelnik Miloš Vučević dokazani prijatelј i Saveza i Vaterpolo reprezentacije Srbije.\n- Pokazao je to nebrojano puta pružanjem pune podrške organizaciji međunarodnih turnira u Novom Sadu, ali i nesebičnom podrškom koju daje VK ''Vojvodina''. Nastavićemo saradnju, a pošto vidimo da se grad razvija, verujemo da ćemo u bliskoj budućnosti imati veliko međunarodno takmičenje u Novom Sadu – izjavio je Nemanja Marijan.\nNovi Sad srbija svetska liga vaterpolo vk vojvodina vojvodina


Vesti / Press - Siemens Srbija\nOvde ste: Početna Najnovije vesti Vest\nOdržana je godišnja prezentacija noviteta u Industriji\nSektor Industrija Siemens-a d.o.o. Beograd održao je prezentaciju inovacija koje su globalno prezentovane na Hanoverskom sajmu tehnike i sajmu SPS/Drives koji se održava u Nirnbergu. Prezentacije je organizovana u tri dana, počevši od 29. maja i zaključno sa 31. majem 2012. godine.\nPrezentacija je obuhvatila novitete u sledećim oblastima:\nTIA Portal - integralno radno okruženje za automatizaciju i pogone\nSIMATIC HMI Confort paneli - serija sofisticiranih operatorskih panela za vođenje zahtevnih procesa i mašina\nNove verzije programabilnih kontrolera S7-400H, PROFINET u procesnoj industriji\nSCALANCE X500 serija industrijskih switch-eva; Sinema Server\nNova verzija PCS7 v 8.0\nInovacije u procesnoj instrumentaciji\nInovacije u pogonskoj tehnologiji\nSinamics G120C, G120P, G120 i G150\nSimotics serija elektro-motora\nSuccess story: FIAT\nCentralni sistem monitoring emisije u Termoelektrani Nikola Tesla\nPosebnu pažnju učesnika je privukao koncept Totalno Integrisane Automatizacije koji je primenjen u kompaniji FIAT Automobili Srbiji, gde je Siemens d.o.o. Beograd kao deo velikog globalnog projektnog tima a pod okriljem matične kuće izvršio lokalnu tehničku podršku i isporuku rešenja u ovoj najmodernijoj fabrici u okviru FIAT grupe.\nPrezentaciji je prisustvovalo preko 130 predstavnika sistem integrator firmi, distributerskih firmi, projektantskih kuća i krajnjih korisnika iz 9 gradova širom Srbije, Beograda 21 firma, Novog Sada 5 firmi, Niša, Kikinde 3 firme, Pančeva, Niša, Gornjeg Milanovca 2 firme, zatim iz Lazarevca dve firme i Temerin i Vranje po tri firme.\nSiemens AG (Berlin i Minhen) je globalni tehnološki lider koji je više od 170 godina prepoznatljiv po tehničkim unapređenjima, inovacijama, kvalitetu i pouzdanosti proizvoda i usluga koje pruža širom sveta. Kompanija je aktivna u više od 190 zemalja, sa fokusom na oblasti elektrifikacije, automatizacije i digitalizacije. Jedan je od najvećih svetskih proizvođača energetski efikasnih tehnologija i tehnologija koje čuvaju resurse. Siemens je broj 1 u proizvodnji ofšor turbina, vodeći dobavljač kombinovanih cikličnih turbina za proizvodnju električne energije, vodeći provajder rešenja za prenos električne energije i lider u infrastrukturnim rešenjima i rešenjima u oblasti automatizacije i softvera za potrebe industrije. Kompanija je takođe vodeći isporučilac medicinske opreme iz oblasti imidžing dijagnostike - kao što su kompjuterizovana tomografija i imidžing sistemi magnetne rezonance – i lider u oblasti laboratorijske dijagnostike, kao i u oblasti kliničkih informacionih tehnologija. U fiskalnoj 2016. godini, koja se završila 30. septembra 2016., prihodi iz redovnog poslovanja iznosili su ukupno 79,6 milijardi evra, a dohodak od redovnog poslovanja 5,6 milijardi evra . Krajem septembra 2016., Siemens je imao oko 351.000 redovno zaposlenih širom sveta. Više informacija možete naći na web stranici: www.siemens.com\nSiemens je prisutan u Srbiji od 1887. godine, a 1996. je osnovan Siemens d.o.o. Beograd sa ciljem da neposrednim delovanjem doprinese bržem oporavku i razvoju privrede i infrastrukturnih sistema u Srbiji. U lokalnoj kompaniji trenutno radi oko 1.750 zaposlenih, u svim oblastima u kojima je aktivna i matična kuća. Više informacija možete naći na web stranici: www.siemens.rs


Spremnost za nastavak jačanja bilateralne saradnje sa zemljama Azije i Pacifika\nPrvi potpredsednik Vlade i ministar spoljnih poslova Republike Srbije Ivica Dačić danas je, u svojstvu počasnog gosta, učestvovao na neformalnom radnom ručku sa grupom ambasadora zemalja azijsko-pacifičkog regiona u Beogradu, čiji domaćin je bio ambasador Republike Unije Mjanmar Mjo Aje.\nMinistar Dačić je u razgovoru sa ambasadorima istakao da Srbija posvećuje posebnu pažnju jačanju veza i razvoju saradnje sa zemljama azijsko-pacifičkog regiona izražavajući zadovoljstvo što su naši odnosi sa regionom, u poslednjem periodu, podignuti na još viši nivo.\nU tom kontekstu ocenio je da je politički dijalog Srbije sa zemljama Azije i Pacifika dobio na intenzitetu, da se ekonomska saradnja uspešno razvija, a nove perspektive za unapređenje saradnje se otvaraju i u drugim oblastima. Preneo je spremnost i otvorenost Republike Srbije, kao i svoju lično, da u narednom periodu još intenzivnije radimo na jačanju saradnje i snaženju prijateljstava sa državama Azije i Pacifika.\nAmbasadori azijsko-pacifičke grupe zemalja u Srbiji zahvalili su ministru Dačiću na ukazanoj časti, potvrđujući spremnost za nastavak jačanja bilateralne saradnje svojih zemalja sa Srbijom.


Delegacija Kongresa Vlaha Srbije u radnoj poseti Bukureštu\nSreda - četvrtak, 21.-22. februar 2018. / Bukurešt, Rumunija / TimocPress\nČlanovi organizacije sastali su se sa više parlemantaraca, lidera partija, ali i sa predstavnicima pojedinih institucija, kako bi analizirali situaciju timočkih Rumuna.\nDelegacija Kongresa Vlaha iz Srbije, krovne organizacije zajednice Rumuna/Vlaha iz Srbije, se na poziv senatora Šerban Nikolaea, lidera socijaldemokrata, našla u radnoj poseti Bukureštu u periodu od 21. do 23. februara 2018. godine.\nDelegacija je vodila razgovore sa senatorom Socijalemokratske partije, Šerbanom Nikolaeom, izvršnim predsednikom Partije narodnog pokreta, Euđenom Tomakom, poslanikom ove stranke, Konstantinom Kodreanuom, ministarkom za vangranične Rumune, Natalijom Elenom Intotero, potpredsednikom Rumunskog kulturnog instituta, Mirelom Talošem, profesorom univerziteta Raduom Baltasiuom, direktorom u okviru Rumunskog kulturnog instituta koji koordinira Odeljak za vangranične Rumune, kao i sa generalnim direktorom Instituta za vangranične Rumune, Eudoksiu Hurmuzaki. prof.dr Nikolae Brzneom.\nDelegaciju su sačinjavali dr Predrag Balašević, predsednik Vlaške narodne stranke, Dušan Prvulović, predsednik Odbora za ljudska prava Negotin i Zaviša Žurž, predsednik Društva za kulturu Rumuna/Vlaha Srbije „Ariadnae Filum“.\nU razgovorima koji su vođeni sa rumunskim zvaničnicima, članovi delegacije upozorili su na dramatičnu situaciju sa kojom se suočava rumunska zajednica u Timočkoj Krajini pošto vlasti u Beogradu i dalje odbijaju da im obezbede najosnovnija prava koje jedna demokratska država treba da obezbedi jednoj manjini – obrazovanje, kulturu, medije i veru na maternjem jeziku.\nDelegacija je ponovila da Kongres Vlaha Srbije podržava pripajanje Srbije Evropskoj Uniji, ali samo pod uslovom da Srbija prizna 300.000 Rumuna/Vlaha iz Timočke Krajine, da prekine sa manipulacijama vezanim za takozvani vlaški jezik i da ostvari pravo na obrazovanje i medije (radio i televiziju) na maternjem jeziku i dozvoli gradnju crkvi u kojima će se služiti na rumunskom jeziku, kao i da prekine sa zastrašivanjem Rumunske pravoslavne crkve u Timočkoj Krajini.\nDelegacija Kongresa Vlaha Srbije podsetila je na izuzetno otežanu saradnju rumunskih organizacija iz Timočke Krajine sa Ministarstvom za vangranične Rumune, organom vođenim birokratijom, kao i nedostatak profesionalizma.\nDelegaciju je tokom posete pratio izvršni predsednik Nacionalne fondacije za vangranične Rumune, Euđen Popesku, kao i ekipa Timoc Press-a.\nZahtev Ministarstvu spoljnih poslova na temu kako Srbija poštuje prava etničkih Rumuna\nPredstavnici rumunske zajednice u Timočkoj Krajini započeli su svoju posetu sastankom sa poslanicima Euđenom Tomakom i Konstantonom Kodreanuom u sedištu Partije narodnog pokreta. Po završetku razgovora, lider Partije narodnog pokreta, Euđen Tomak, odlučio je da od Ministarstva spoljnih poslova Rumunije zatraži pojašnjenje na temu poštovanja Bilateralnog sporazuma potpisanog između Rumunije i Srbije u pogledu zaštite nacionalnih manjina.\nU skladu sa sporazumom potpisanim 2012. godine, Rumunija je uslovila pripajanje Srbije Evropskoj Uniji poštovanjem prava rumunske nacionalne manjine. Uz sve to, srpske vlasti nisu ostvarile napredak u sprovođenju osnovnih prava za Rumune iz Timočke Krajine, koje, inače, i ne priznaje kao nacionalnu manjinu.\n„Nažalost, problemi sa kojima se Rumuni iz Timočke Krajine suočavaju godinama su i dalje prisutni, a borba za očuvanje nacionalnog identiteta je isto toliko teška. Imajući u vidu to da bilateralni protokol između Rumunije i Srbije o zaštiti manjina nije ispoštovan, obnovili smo potrebu za većim zalaganjem države Rumunije u zaštiti rumunske kulture i identiteta u Timočkoj Krajini. Osnivanje filijale Rumunskog kulturnog instituta u Beogradu je, u ovom smislu, od suštinskog značaja. Još jednom ćemo zvanično pitati rukovodstvo instituta kada planira da ovo sprovede“, izjavio je poslanik Euđen Tomak.\nBasarabija i Timočka Krajina u rumunskom Parlamentu\nDelegacija timočkih Rumuna posetu je nastavila u palati Parlamenta. Dr Predrag Balašević, Dušan Prvulović i Zaviša Žurž su pre toga učestvovali u javnoj debati „Basarabija i Timočka Krajina“. Događaju su prisustvovali i senatori, poslanici i predsednici opština iz Republike Moldavije, koji su govorili ispred preko 50 studenata iz Basarabije koji su upisani u program stažiranja u Parlamentu Rumunije.\nPredstavnici Kongresa Vlaha Srbije osuđivali su asimilatornu politiku koju Srbija vodi prema rumunskoj zajednici i ozbiljne probleme koje 300.000 timočkih Rumuna/Vlaha ima kao posledicu ove politike srpske države, ali i nemar rumunskih vlasti koje nedovoljno finansiraju rumunske organizacije i vode nejasnu politiku prema interesima Rumuna iz Srbije.\nDijalog sa liderom senatora Socijaldemokratske partije\nDelegacija Kongresa Vlaha Srbije je u daljem toku posete rumunskom Parlamentu imala radne sastanke sa senatorom Šerbanom Nikolaeom, liderom grupe Socijaldemokratske partije iz Senata, i sa senatorom Adrianom Cucuianuom, potpredsednikom Senata Rumunije.\nPredstavnici timočkih Rumuna istakli su način na koji se srpske vlasti odnose prema njima, kao i odbijanje Beograda da prihvati dijalog sa rumunskom zajednicom.\nRazmatrani su i problemi vezani za odnos sa rumunskim institucijama, od kojih neke vodi birokratija, i nedostatak profesionalzma, ali i nepoštenje od strane pojedinih funkcionera.\n„Mislim da vlasti u Beogradu već neko vreme imaju plan za zajednicu timočkih Rumuna. Ne verujem da su događaji slučajni, razultat neke podudarnosti. Plan Beograda je da blokira bilo kakvo priznavanje rumunske zajednice u Timočkoj Krajini. Postoje neke sasvim normalne obaveze za 21.vek. Kako bi ih Srbija poštovala, potrebno je da se Rumunija aktivnije uključi. Nažalost, mi nismo imali strategiju u vezi sa Rumunima iz istorijskih zajednica, akcioni plan koji premašuje vladu ili bilo kakvu političku promenu. Ovo ne znači ni sukob sa Srbijom, ni stvaranje međunarodne netrpeljivosti, već naprotiv. Bio bi to neki oblik saradnje, razvoj dobre volje i transparentnosti“, rekao je senator Šerban Nikolae.\nUsledili su sastanci sa Nataliom Intotero, minstarkom za vangranične Rumune, koja je viđenje sa predstavnicima Kongresa Vlaha Srbija uslovila zabranom prisustva medija ovom sastanku. Tako je ekipa Timoc Press-a, koja je sve vreme bila uz delegaciju, bila prinuđena da ode.\nKako kaže dr Predrag Balašević, ministarka Intotero obećala je da će projekti rumunske zajednice iz Timočke Krajine biti prioritet na rasporedu ministarstva koje vodi.\nEksplozivna emisija o dramatičnoj situaciji timočkih Rumuna/Vlaha na Realitatea TV\nU sredu uveče, 21. februara, u sklopu emisije „Igre vlasti“ novinara Rareš Bogdana, milioni gledalaca širom Rumunije upoznali su se sa dramatičnom situacijom u kojoj se 300.000 timočkih Rumuna/Vlaha u Srbiji nalazi.\nGosti u studiju, dr Predrag Balašević, predsednik Vlaške narodne stranke, Dušan Prvulović, predsednik Odbora za ljudska prava Negotin i Zaviša Žurž, predsednik društva „Ariadnae Filum“, osudili su agresivnu politiku srpskih vlasti koje identitetskim genocidom vrše prinudnu asimilaciju rumunske zajednice, ali i nejasnu bezsadržajnu politiku institucija u Rumuniji koje se bave vangraničnim rumunima.\nNapadi na Rumunsku pravoslavnu crkvu u Timočkoj Krajini, nedostatak obrazovanja i medija na rumunskom jeziku, stalno zastrašivanje lidera rumunske zajednice i nedostatak dijaloga između srpskih vlasti i rumunskih zajednica samo su neke od tema o kojima se razgovaralo u emisiji.\nU emisiji su gostovala i dva predsednika opština iz Basarabije koji su potpisali deklaraciju o ponovnom ujedinjenju sa Rumunijom.\nPodrška Rumunskog kulturnog instituta\nNa sastanku sa potpredsednikom Rumunskog kulturnog instituta, Mirelom Talošom, i profesorom univerziteta Raduo Baltasiuom, direktorom u sklopu instituta, istaknuti su dobri odnosi sa ovim institutom, projekti koji su do sada uspešno završeni, kao i modeli za buduću saradnju.\nMirel Taloš je pokazao potpunu raspoloživost da podrži projekte timočkih Rumuna i njihov trud da sačuvaju nacionalni identitet.\n„Rumunski kulturni institut je godinama sprovodio programe za vangranične Rumune, usmerene ka istorijskim zajednicama. U ovom pogledu, zajednica timočkih Rumuna predstavlja prioritet za institut. Otvoreni smo za sve predloge projekata koje sprovode timočki Rumuni. Sigurno je da im mi ne možemo pružiti političku podršku – ovo je nadležnost drugih institucija. Mi podržavamo kulturne programe za očuvanje nacionalnog identiteta i rumunskog jezika. Centar će sve kulturne programe koje predlažu timočki Rumuni, bez izuzetaka, prihvatiti“, izjavio je potpredsednik instituta, Mirel Taloš.\nBitan trenutak za timočke Rumune u Institutu Eudoksiu Hurmuzaki za vangranične Rumune. Generalni direktor ovog instituta, prof. dr Nikolaee Brznea, potpisao je u četvrtak, 22. februara, protokol o saradnji na više projekata na temu obrazovanja, kulture i rumunske duhovnosti sa predsednikom Društva za kulturu Rumuna/Vlaha iz Srbije „Ariadnae Filum“, Zavišom Žuržom. Sličan dokument potpisan je i sa direktorom agencije Timoc Press, Dušanom Prvulovićem.\n„Protokoli koje smo danas potpisali biće ove godine posvećeni projektima oko kojih smo se zajednički složili da ćemo ih sprovesti u Timočkoj Krajini. Sa društvom Ariadnea Filum sarađivaćemo na više konferencija na temu obrazovanja, kulture i rumunske duhovnosti. Sa Timoc Press-om ćemo imati nekoliko emisija na temu rumunskog jezika, civilizacija i duhovnosti. Štaviše, imaćemo i druga događanja kojima ćemo dati podršku, kao i prevod i uređivanje knjige o istoriji Timočke Krajine“, saopštio je Nikolae Brznea.\nIzvršni predsednik Nacionalne fondacije za vangranične Rumune, Euđen Popesku, koji je prisustvovao ovom važnom trenutku, istakao je značaj Kongresa Vlaha Srbije u redovima rumunske zajednice, najvažnije organizacije timočkih Rumuna/Vlaha koja ujedinjuje sva najbitnija rumunska udruženja sa severoistoka Srbije. Euđen Popesku je upozorio na dramatičnu situaciju sa kojom se suočava rumunska zajednica u Timočkoj Krajini.\n„Situacija ovih 300.000 timočkih Rumuna, ako želite da znate, jedna je od najozbiljnijih od svih rumunskih zajednica u pograničnim krajevima i na Balkanu. Za razliku od njihove braće iz Mađarske ili Ukrajine, timočki Rumuni nikada nisu imali školu na svom maternjem jeziku. Dobro poznajemo i koje probleme ima Rumunska pravoslavna crkva da se ponovo vrati u Timočku Krajinu. Kada su Srbi tamo stigli, već je bilo preko 80 rumunskih crkvi koje su bile uništene i koje je preuzela Srpska pravoslavna crkva. Sada se Rumunska pravoslavna crkva ponovo vraća, prizvana od timočkih Rumuna, da obnovi crkve i ponovo donese rumunsku duhovnost i rumunski jezik na liturgijama. Ili, moja pomoć dolazi baš u ovom smislu kako bi ovi Rumuni ostali i dalje Rumuni. Od suštinskog je značaja to da sačuvaju rumunski identitet i da stvore institucije koje će im to omogućiti“, rekao je Euđen Popesku.


Doping za niški aerodrom - Ekonomija - Dnevni list Danas\nPočetna » Ekonomija » Doping za niški aerodrom\nDoping za niški aerodrom\nTurska avio kompanija Atlas džet dobila je dozvolu Direktorata za civilni vazdušni saobraćaj za letove na liniji Niš-Istanbul, saznala je danas agencija Beta u Ministarstvu za kapitalne investicije. „Ministarstvo je odobrilo dozvolu za letove iz Niša tri puta nedeljno“, rečeno je u Ministarstvu za kapitalne investicije.\nRadisav Radojković, direktor međunarodnog aerodroma Konstantin Veliki u Nišu, izjavio je juče da će Direktorat za vazdušni saobraćaj u ponedeljak (12. marta) izdati formalnu dozvolu za čarter letove turske avio-kompanije Atlas džet na relaciji Niš-Istanbul. On je precizirao da ima „proverenu informaciju“ da je Direktorat za vazdušni saobraćaj dobio saglasnost resornog ministarstva da izda takvu dozvolu, tako da se čarter linija sa niškog aerodroma ka Turskoj može smatrati „završenom stvari“, jer je „kočničar“ ovakvog aranžmana bilo ili moglo biti samo ministarstvo, a ne Direktorat.\n– Radujemo se ovakvoj odluci koja je dobrodošla jer se niški aerodrom nakon odluke Jat ervejza da odustane od letova iz Niša zbog navodne nerentabilnosti, nalazi u veoma teškoj situaciji. Ovakva odluka će pomoći da niški aerodrom, koji je na ivici egzistencije, bar preživi. Ali, pravo rešenje za opstanak našeg aerodroma je uvođenje redovnih linija ka Evropi, a to će se dogoditi ukoliko za državu budu važni interesi putnika, a ne nečiji pojedinačni interesi. Interesovanje putnika za letove iz Niša sigurno postoji, a dokaz za to je uvođenje linije ka Turskoj – izjavio je Radojković za Danas.\nAtlas-džet podneo je zahtev prošlog meseca, izražavajući spremnost da avio saobraćaj započne 20. marta ove godine. Ministar za kapitalne investicije Velimir Ilić pre dva dana u Nišu kazao je da „niški aerodrom mora da se razvija bez obzira na odluku Jat ervejza“. „Ne možemo da dozvolimo da niški aerodrom bude blokiran zato što Jat ervejz ne može da leti“, rekao je Ilić. Jat ervejz sa niškog aerodroma leti dva puta nedeljno za Cirih, a saobraćaj za Beč i Štutgart nikada nije realizovan, iako je u redu letenja. Z. M. i


Predsednik Donald Tramp govori na mitingu na regionalnom aerodromu u Nju Hempširu. (Foto: AP Photo/Alex Brandon)\nPredsednik Donald Tramp ponovio je u nedelju da je zemlja "bliže kraju" pandemije koronavirusa, uprkos novom rastu broja zaraženih.\n"Bliže smo kraju, imamo vakcine, imamo sve. Čak i bez vakcina, bliže smo kraju", rekao je Tramp na mitingu u Nju Hempširu, na kojem mnoge njegove pristalice nisu nosile masku niti držale fizičku distancu.\n"Nećemo kontrolisati pandemiju. Kontrolisaćemo činjenicu da razvijemo vakcinu, lekove", poručio je Meoduz gostujući u programu CNN-a "Stanje nacije".\nNa pitanje zašto SAD neće kontrolisati pandemiju, visoki zvaničnik Bele kuće je odgovorio: "Zato što je reč o zaraznom virusu kao što je grip". Izrazio je međutim uverenja da će virus "biti poražen".\nPensov šef kabineta Mark Šort i "nekoliko ključnih službenika koji sarađuju sa potpredsednikom" testirano je pozitivno na koronavirus, rekao je Medouz. Potpredsednik i njegova supruga Karen su testirani i nemaju koronavirus, i osećaju se dobro, naveo je Pensov portparol Devin O’Meli.\nNajavio je da će Pens nastaviti svoje predizborne aktivnost prema ranijem rasporedu, a u skladu sa smernicama CDC-ija za osobe koje obavljaju "vitalne poslove".\n"Upravo sam saznao za to. Mislim da je u karantinu. Da, čuo sam u tome. Biće dobro, ali je u karantinu", rekao je Tramp novinarima po povratku u Vašington.\n"Trebalo bi da sledi smernice", poručila je Haris koja je ranije ovog meseca napravila četvorodnevnu pauzu u kampanji, nakon što je njen direktorka za komunikacije testirana pozitivno na koronavirus.\nNa pitanje zašto Pens ne poštuje smernice Centara za kontrolu i prevenciju bolesti da bude u karantinu 14 dana nakon što su mu saradnici testirani pozitivno, šef kabineta Bele kuće pozvao se na potpredsednikov status "osobe koja obavlja vitalan posao".\nBlizu 8,6 miliona Amerikanaca zarazilo se koronavirusom od početka pandemije - što je najviše u svetu.


Razgovarano o uspostavljanju međusobne saradnje\nSastanak federalne ministrice obrazovanja i nauke i ministra za obrazovanje, mlade, nauku, kulturu i sport BPK-a\nU Federalnom ministarstvu obrazovanja i nauke u Sarajevu jučer je održan sastanak federalne ministrice obrazovanja i nauke Elvire Dilberović i ministra za obrazovanje, mlade, nauku, kulturu i sport Damira Žuge.\nOvo je bio prvi sastanak novoizabranih ministara s ciljem međusobnog upoznavanja, razmjene informacija o aktuelnim pitanjima te dogovora o budućoj saradnji.\nJedna od značajnijih tema bio je razgovor o donošenju Zakona o obrazovanju odraslih na nivou BPK-a, pri čemu je ukazano na potrebu donošenja ovog zakona i na federalnom nivou.\nMinistar Damir Žuga upoznao je federalnu ministricu obrazovanja sa aktuelnim pitanjima u oblasti obrazovanja na području Bosansko-podrinjskog kantona Goražde, a poseban akcenat stavljen je na pokretanje škole u prirodi za učenike petih razreda osnovnih škola, nabavku školskih kombi vozila te pitanja iz oblasti udžbeničke politike.\nMinistrica Dilberović ovom prilikom je prezentirala planove federalnog ministarstva u vezi s javnim pozivima za finansiranje projekata u oblasti poboljšanja uslova rada unutar obrazovnog sistema na području Federacije.\nNa sastanku je naglašena potreba zajedničkog djelovanja svih ministarstava obrazovanja, kao i usklađivanja postojećih i donošenja novih jedinstvenih propisa u oblasti obrazovanja na nivou cijele Federacije.


Erazmus + program: Puno administracije, ali vredi - oradio.rs\nRazmena studenata Erazmus+ mnogim studentima pružila je šansu da provedu jedan ili više semestara studirajući u inostranstvu i pritom se upoznaju sa različitim kulturama i ljudima. Međutim, pre nego što student stigne u državu u kojoj želi da studira, potrebno je mnogo vremena i truda da se celokupan proces uspešno obavi.\nErazmus+ je program razmene studenata koji se sprovodi pod pokroviteljstvom Evropske komisije, od 2014. godine i trajaće do sledeće godine. Pravo na učestvovanje u ovom programu imaju svi studenti osnovnih, master i doktorskih studija, ali i zaposleni na fakultetu.\nKada student odluči da se prijavi na program razmene, prvo je potrebno da proveri na sajtu fakulteta ili univerziteta konkurse koji su u toku. Na osnovu izbora se priprema dokumentacija: prijavni Erazmus+ formular, kopija prve stranice pasoša, motivaciono pismo i biografija studenta na srpskom ili engleskom jeziku, prepis ocena uz prevod na engleski, dokaz o poznavanju engleskog ili jezika države za koju se konkuriše, predlog ugovora o učenju koji sastavlja akademski koordinator na fakultetu i pismo preporuke od profesora.\nKoje su moguće poteškoće u ovom procesu objašnjava Nemanja Dukić, stručni saradnik za međunarodnu saradnju na FTN.\n"Najbitnije je da studenti pronađu na odgovarajućoj instituciji predmete koji će se poklapati sa predmetima na matičnoj ustanovi, tako da je potrebno da uđu u svaki konkurs posebno i pogledaju šta ta institucija nudi od programa na engleskom jeziku. To je najveći problem sa kojim se studenti susreću, da pronađu odgovarajuće predmete koji bi im se priznali po povratku sa razmene", kaže Dukić.\nKada je prikupljena sva dokumentacija, potrebno je skenirati i poslati je na imejl adresu Erazmusa koja je navedena u konkursu. Nakon podnošenja prijave, sledi period čekanja na proveru od strane koordinatora na univerzitetu, što u nekim slučajevima može da potraje jedan do dva meseca. Ukoliko je razmena odobrena, sledeći korak je priprema dodatne dokumentacije, ovog puta za vizu, putno i zdravstvenog osiguranje.\nStudentkinja koja je bila na razmeni u Belgiji, Marina Nikolić, navodi da je imala poteškoća sa izradom vize:\n"Moje iskustvo sa dobijanjem vize je bilo krajnje stresno. Njihov sajt je uradjen na engleskom, francuskom i holandskom jeziku, s tim da je engleska verzija sajta nepotpuna i nemate informacije šta vam je tačno od papirolgoije potrebno da biste aplicirali za vizu", kaže Marina.\n"Tražili su mi čak i da uplatim neku taksu za koju se kasnije ispostavilo da nije trebalo da je platim, a onda sam morala da podnosim zahtev za povraćaj novca što mi je još više otežalo i napravilo veći stres u samom procesu dobijanja vize", dodaje Marina.\nJedna od stvari koju studenti urade tek na kraju, a koja je možda i najbitnija, jeste pronalaženje smeštaja. Na Fejsbuku postoje grupe sa iskustvima studenata koji su bili na razmeni i pronalaženjem smeštaja. Potragu za smeštajem treba početi odmah nakon odobrenja razmene, jer u slučaju da studenti ne pronađu smeštaj na vreme, moraće da plate mnogo više za last-minute opcije, kao što su hostel ili hotel.\nKada student pristigne u željenu državu, nakon uspešne prijave, odobrenja vize, ugovaranja smeštaja, preostaje još da se javi imigrantskoj službi u gradu u kojem će provesti naredni semestar (ili više semestara). U zavisnosti od države i za ovaj proces je potrebno imati određenu dokumentaciju, kao što je pasoš, potvrda o studiranju od fakulteta u inostranstvu i adresa stanovanja.\nIako ceo ovaj proces izgleda prekomplikovano, stvari se menjaju na bolje. U 2019. godini, Srbija je postala punopravna članica u Erazmus+ programu. To znači da će se otvoriti više opcija za studentske razmene i ubuduće verovatno biti olakšan proces prijave. S druge strane, stipendije koje su do sada iznosile oko 850 evra mesečno, biće smanjene. Iako do sada nije definisano tačno kako će se promeniti proces prijave, Sofija Petrović iz fondacije Tempus kaže da je potpisivanjem sporazuma, 5. februara ove godine, definitivno okončan proces punopravnog uključivanja Srbije u Erazmus+ program.\n"To, naravno, nosi neke nove mogućnosti za naše ustanove. U ovom trenutku nemamo definitivni odgovor na pitanje kako će konkretno izgledati proces prijave. Mislimo da studenti mogu očekivati neke delove konkurisanja pojednostavljene, neki možda ostanu isti kao i do sada. Još uvek je rano da bismo konkretno mogli da kažemo kako će to tačno izgledati", kaže Sofija Petrović.\nPrema njenim rečima, visina stipendija će sada za naše studente biti ista kao i studentima iz evropskih i ostalih programskih zemalja koje učestvuju u Erazmus+ programu, kao što je recimo Hrvatska. Ona dodaje da se očekuje određeno smanjenje, ali to još uvek nije defisano. S druge strane, postojaće mogućnost za studente lošijeg materijalnog stanja da konkurišu za dodatni vid stipendiranja.\nVebinari povodom Evropske nedelje mladih\nPovodom Evropske nedelje mladih fondacija Tempus organizuje dva vebinara: "Iz prve ruke - o volontiranju mladih u Evropi" i "Eurodesk…\nPostanite 'buddy' stranim studentima\nNovosadski ogranak Erazmus studentske mreže pozvao je sve aktivne studente da se priključe ovoj organizaciji kao volonteri i iskoriste priliku…\nVodi se dobrim primerom, promeni zajednicu\nJedan od načina da pomognete svojoj zajednici je da učite od drugih i to znanje iskoristite za njeno unapređenje. Tako…\nUpoznavanje sa mogućnostima studentske razmene\nU petak, 15. marta, u novosadskom EU Info Pointu, od 17.30 članovi ESN-a (Erasmus student network) će upoznati studente sa…


S. banka očekuje snažan rast zemalja u razvoju u Evropi\nTanjug 6. oktobra 2021. 11:02\nVAŠINGTON – Neočekivano snažan oporavak u prvoj polovini ove godine doveo je do jačanja privredne aktivnosti na tržištima u nastajanju i u zemljama u razvoju u Evropi i Centralnoj Aziji (ECA), pa Svetska banka predviđa da će rast ovog regiona u 2021. dostići 5,5 odsto, više nego što je prvobitno očekivano.\nOporavak je prvenstveno posledica oživljavanja izvoza tokom prve polovine godine, uz\noporavak aktivnosti u zoni evra, i brzog rasta cena robe, kao i jačanja domaće tražnje usled vakcinacije i podsticajnih mera, navodi se u danas objavljenom najnovijem izdanju Ekonomskog izveštaja Svetske banke za region ECA.\nOvam međunaodni kreditor očekuje da će privredni rast na Zapadnom Balkanu u 2021. godini dostići 5,9 odsto, što je najviša stopa u čitavom regionu ECA, usled snažnih izvoznih rezultata, nakon čega se u 2022. godini predviđa usporavanje rasta na 4,1 odsto, kako doprinos spoljne tražnje rastu bude slabio.\nU izveštaju se navodi da podsticaj izvoza privrednom rastu možda već gubi zamah zbog daljeg širenja zaraznijih sojeva kovida-19, kako na globalnom nivou, tako i u ovom delu sveta, što je već usporilo oporavak domaće tražnje u čitavom regionu, saopštno je iz Kancelarije Svetske banke u Beogradu.\nPredviđa se da će u 2022. stopa rasta u regionu ECA usporiti na 3,4 odsto sa stabilizacijom eksterne i domaće tražnje i ukidanjem podsticajnih mera uvedenih zbog pandemije.\nPerspektive su i dalje izuzetno neizvesne, uzimajući u obzir nastavak pandemije, a naročito imajući u vidu neravnomeran pristup vakcinama i oklevanje dela stanovništva da prihvate imunizaciju.\nOporavak u regionu prati značajno ubrzanje inflacije, kao i osetljivost na finansijske šokove koji bi mogli da budu izazvani iznenadnim pogoršanjem uslova eksternog finansiranja ili značajnim rastom političke neizvesnosti i geopolitiških tenzija.\n„Pandemija i dalje presudno utiče na ekonomske perspektive Evrope i Centralne Azije. Međutim, uz rast stopa vakcinacije širom regiona, kreatori politika sada mogu da se usredsrede na ostvarenje inkluzivnog, otpornog i održivog oporavka nakon pandemije. Obezbeđivanje konkurentnog poslovnog okruženja koje podstiče preduzetnštvo i dinamičnu aktivnost privatnog sektora bitno je za dugoročan rast“, kaže Ana Bjerde, potpredsednica Svetske banke za region ECA, navodi se u saopštenju.\nPrema nalazima posebne analize, pod naslovom „Konkurencija i oporavak preduzeća nakon kovida-19“, sprovedene na osnovu podataka iz Anketa Svetske banke sa privrednim subjektima i Anketa „Puls privrede“, pandemija je ostavila dubok i različit uticaj na preduzeća.\nBrojne države uvele su sveobuhvatne pakete podsticaja radi što bržeg otklanjanja\nekonomskih posledica krize. Iako se domašaj državnih mera značajno razlikovao od zemlje do zemlje, u proseku je po 50 odsto preduzeća navelo da su dobila neku vrstu državne pomoći kao odgovor na ekonomske efekte krize.\nGeneralno, nalazi anketa ukazuju da je verovatnije bilo da će manje produktivna preduzeća dobiti državnu pomoć, kao i da će veće firme dobiti podršku u vidu odlaganja plaćanja obaveza i poreskih olakšica, dok je utvrđeno da su mere podrške odobravane kompanijama bez obzira na stepen njihove inovativnosti u periodu pre krize.\nKako ekonomije regiona budu ulazile u fazu ekonomskog oporavka, biće važno da kreatori politika u svim zemljama postepeno ukidaju široke mere podrške čim se za to steknu uslovi i usredsrede se na stvaranje konkurentnog poslovnog okruženja koje je ključ snažnog oporavka, otpornosti na buduće krize i održivog, dugoročnog privrednog rasta.\nVećina zemalja ECA mogu da unaprede i institucionalni okvir i primenu zakona potrebnih za snažno konkurentno okruženje, uz reformu javnih politika u cilju unapređenja stečajnog postupka i načina rešavanja sporova, pojednostavljenja ulaska novih firmi na tržište i povećanja kapaciteta finansijskog sektora da kreditira poslovni sektor, navodi se u saopštenju.


Bugari uređuju Oblačinsko jezero - juGmedia\nBugari uređuju Oblačinsko jezero\nNIŠ – Bugarska građevinska kompanija Glavbulgarsstroi zainteresovana je da sa predstavnica Niša i Merošine razgovara o uređenju Oblačinskog jezera. Ova saradnja dogovorena je prilikom posete načelnika Nišavskog okruga dr Aleksandra Cvetkovića i predsednika opštine Merošina Slobodana Todorovića Sofijskoj oblasti.\nSa predsednikom pomenute Oblasti Krasimirom Živkovim dogovoreno je da se oformi radna grupa koji bi činili predstavnici obeju strana i čiji zadatak bi bio izrada projekata sa kojima će se aplicirati kod fondova EU.\nNiškoj delegaciji komšije su obećale da će im pokloniti tipske projekte koji se tiču razvoja turizma, izgradnje reciklažnog centra i deponija, kao i pročišćavanja vode.\nZašto Srbi masovno beže iz Grčke i pre vremena završavaju sa letovanjem, ko to preti čoveku koji je pronašao bačenu bebu i zašto se o tom slučaju…


Faktor | Naša stranka: Nastaviti bitku s korupcijom i lobističke aktivnosti u korist BiH\nNaša stranka: Nastaviti bitku s korupcijom i lobističke aktivnosti u korist BiH\n12.03.2022. / 15:36\nNaša stranka je u Sarajevu održala zajedničku sjednicu Predsjedništva i Glavnog odbora, a povod je aktuelna politička situacija u zemlji s posebnim osvrtom uticaja globalne krize na sigurnosnu, političku i ekonomsku stabilnost BiH.\nPredsjednik Naše stranke Edin Forto je na pres-konferenciji kazao da su osjetili potrebu da sazovu ovu zajedničku sjednicu, imajući u vidu vakuum koji je stvoren u BiH na političkom, ali i na sigurnosnom i na diplomatskom nivou kada se radi o novoj geostrateškoj krizi koja se dešava u Evropi i svijetu.\nDodao je da su donijeli određene zaključke po kojima će Naša stranka postupati u narednom periodu.\n- Ono čime smo prilično razočarani je inertnost i činjenica da je stvoren vakuum, ne samo od početka agresije na Ukrajinu, nego u proteklih deset godina, gdje državni nivo vlasti ne ispunjava svoju obavezu da pozicionira BiH u Evropi i u svijetu na način da BiH napokon iskorači prema EU i euroatlanskim integracijama - kazao je Forto.\nPredsjednica Glavnog odbora Naše stranke Sabina Ćudić prezentirala je usvojene zaključke, među kojima je i taj da, u cilju što bržeg dobijanja kandidatskog statusa Bosne i Hercegovine u EU, zahtijevaju hitno održavanje sjednice Doma naroda Parlamentarne skupštine BiH kako bi bili usvojeni Prijedlog zakona o sprečavanju sukoba interesa, Prijedlog zakona o izmjenama i dopunama Zakona o VSTV-u i Zakona o javnim nabavkama.\nNapomenula je da se ovi zakoni nalaze na listi 14 prioriteta i njihovo usvajanje bi bio kredibilan razlog za davanje kandidatskog statusa Bosni i Hercegovini.\n- S obzirom na sigurnosnu i političku krizu u Evropi i svijetu, te izazovima koje ona predstavlja za BiH i region, a u odsustvu strateške aktivnosti BiH na međunarodnom nivou, obavezuje se delagacija Naše stranke da, nakon Berlina, organizuje lobističke aktivnosti u korist BiH u Briselu, Beču, Londonu, Vašingtonu i drugim prijestolnicama koje učestvuju u donošenju odluka u vezi sa budućnošću, sigurnosnom i političkom stabilnošću BiH - jedan je od usvojenih zaključaka.\nĆudić je kazala da Naša stranka obavezuje svoje izabrane zvaničke da nastave prednjačiti i voditi ovu bitku s korupcijom na svim nivoima, te će zahtijevati od državnog nivoa aktueliziranje i usvajanje zakona koje je Naša stranka uputila u proceduru.\nŠto se tiče izmjena Izbornog zakona, istaknula je da Naša stranka stoji čvrsto iza svog prijedloga ustavnih promjena i neće učestvovati u pregovorima koji produbljavaju postojeću ili stvaraju novu etničku podjelu zemlje.\n- Vladajuća većina ima dovoljno kapaciteta da provede promjene koje dogovori. Nećemo pristati da snosimo njihovu odgovornost za donošenje štetnih zakona po BiH - kazala je Ćudić.\nNavela je i da zahtijevaju "političku i zakonsku odgovornost Vlade premijera Fadila Novalića te rukovodstva Elektroprivrede BiH za propast najvećeg energetskog projekta u savremenoj istoriji BiH, izgradnja Termobloka 7".\n- Da bismo obezbijedili sigurno snabdijevanje hranom za sve građane BiH, poljoprivreda i ruralni razvoj moraju biti prioritetni sektori za strateška ulaganja na čemu smo insistirali protekle tri godine. U parlamentarnu proceduru uputit ćemo zakone neophodne za hitno oslobađanje EU pretpristupnih fondova za ruralni razvoj – kazala je Ćudić.\nNaša strankaSabina ČudićEdin Forto\nFojnica: Vatrena stihija progutala kuću porodice Mašin, na zgarištu ostao neoštećen primjerak Kurana


Vežba pomoću koje za dve nedelje možete imati ravan stomak, Page 1\nVežba pomoću koje za dve nedelje možete imati ravan stomak\nKako da na najlakši, najjednostavniji i najbrži način učinite vaš stomak ravnim?\nMorate priznati da vam je ravan stomak (ukoliko ga nemate već), bila jedna od želja za Novu godinu. Sigurno ste rekli sebi da ćete odmah posle 1. januara krenuti na vežbe, dijetu i promeniti način života, ali su vas u tome presreli drugi praznici koji su došli nakon novogodišnje proslave, pa ste na kraju i izgubili želju za mršavljenjem, jer ipak “ima vremena do leta”.\nAli vreme leti, leto će brzo doći, a vaše navike i stomačić će biti i dalje tu. Šta raditi i kako da se izborite sa ovim “problemom”? Kao i uvek, pronašli smo savršeno rešenje koje će vas oduševiti – vežbu koja se može raditi iz kreveta! I što je najbolje, fitnes treneri preporučuju ovu vežbu kao najefektniju u skidanju masnog tkiva sa stomaka.\nReč je o bodifleks vežbi za stomak, u kojoj je najbitnije disanje. Bodifleks vežba za stomak ili “vakuum” stomaka je jednostavna vežba koju možete raditi i u krevetu, jer vam za nju nije potrebno nikakvo dizanje, okretanje, uvijanje… Samo treba da ležite i kontrolišete disanje koje je najbitnije u ovoj vežbi, i koje ustvari daje efekat ravnog stomaka.\nKako najpravilnije raditi ovu vežbu pogledajte na sledećim stranama…\nPrethodni članak: Ovako danas izgledaju zvezde serije “Nestašne godine”\nSledeći članak: Ubrzajte metabolizam i topite kilograme uz jutarnju kafu


Svega 10 odsto njiva u Srbiji je osigurano - PKS-RPK Novi Sad\nOd ukupno zasejanih poljoprivrednih površina u Srbiji, oko 10 odsto je obuhvaćeno osiguranjem, a to je još uvek daleko od prakse razvijenih zemalja gde se taj procenat osiguranja ide od 50 pa i do preko 70 odsto koliko je u Austriji.\nNa stručnom predavanju „Osiguranje u agrobiznisu“ u organizaciji kompanije „Dunav osiguranje“, Udruženja novinara za poljoprivredu „Agropreš“ i vinarije „Trivanović“ iz Erdevika, navedeno je da od 3. 679. 603 hektara poljoprivrednog zemljišta u Srbiji, svega 250 do 300 hiljada hektara ima polisu osiguranja.\n„M ali procenat osiguranja kod poljoprivrednika je svakako posledica finansijske situacije, materijalnih mogućnosti ali i nedovoljne informisanosti i nedovoljno razvijene svesti. Upravo u tu svrhu organizujemo ovakve radionice da bi podstakli i doprineli edukaciji poljoprivrednih proizvođača“, istakla je direktor glavne filijale „Dunav osiguranja“ u Sremskoj Mitrovici, Nataša Novčić.\nTrend je, kaže, da se pored ratarskih kultura koje se najviše osiguravaju, u poslednje vreme osiguraju i voćarske kulture, vinogradi i grožđe.\n„Kada je u pitanju osiguranje grožđa, odnosno plodova, za očekivani prinos od sedam tona po hektaru, gde je pretpostavljena cena 50 dinara po kilogramu, premija osiguranja se kreće oko 30.000 dinara po hektaru“, kaže ona i dodaje da kod kolektivnog osiguranja, premija može biti i 18 do 20 hiljada dinara po hektaru uz značajne popuste koji se mogu dodatno ostvariti.\nOna je rekla da od ukupno osiguranih obradivih površina u Srbiji, oko 50 odsto je osigurano u kompaniji „Dunav osiguranje“.\n„Zainteresovanost za osiguranje raste iz godine u godinu, naročito kao posledica ozbiljnih elementarnih nepogoda koje svake godine ostavljaju sve veće posledice“, kaže Novčić.\nOsiguranjem, rečeno je na skupu, mogu biti obuhvaćeni svi usevi koji se osiguravaju od osnovnih rizika, kao što su, rizik od požara, udara groma i grada, ali i niza dopunskih rizika.\nGovoreći o ratarskim kulturama, Novčić kaže da ako je reč o osiguranju pšenice, gde se očekuje prinos od pet tona po hektaru, po ceni od 20 dinara za za kilogram pšenice, premija osiguranja se kreće od oko 2.000 dinara po hektaru.\nRatarski proizvođač iz Divoša, naselja pokraj Sremske Mitrovice, Miloš Kevilj kaže da je ove godine imao štetu na desetak hektara pšenice i to oko 60 odsto.\n„Sa osiguranjem smo počeli 2013. godine. Prve godine smo odmah imali štete tako da smo nastavli već cetvrtu godinu saradnju sa ‘Dunav osiguranjem’. Ove godine smo imali štetu na nekih desetak hektara, na jednom delu atara koji je zahvatio grad. Ssteta je bila negde oko 50 do 60 procenata na pšenici“, objašnjava Kevilj i poručuje da s obzirom na promenu klime u svetu, svakiproizvođač treba da se osigura.\nVlasnik vinarije „Trivanović“ iz Erdevika, Dragan Trivanović, koji ima oko 50 hektara vinograda kaže da su ulaganja u proizvodnju vina i grožđa veoma velika te da se rizik ne isplati.\n„Značaj osiguranja vinove loze i grozđa je velik jer je to fabrika pod vedrim nebom Posebno sada, sa promenama klime gde imamo žarka leta i dosta grada. Mi se moramo osigurati da ne odemo u gubitke jer uzgoj vinograda na godišnjem nivou nije jeftin“, rekao je Trivanović te istakao da se u zadnje dve godine pojavljuju rani mrazevi koji često unište značajan procenat poljoprivrednih kultura, posebno u voćarstvu.\nKad je reč o osiguranju životinja, istaknuto je na skupu, osiguranje jedne priplodne krmače vrednosti 50.000 dinara, za period od godinu dana, proizvođača bi osiguranje okvirno koštalo 4.000 dinara pri kolektivnom ugovaranju, odnosno 5.500 dinara ukoliko se ugovor o osiguranju individualno zaključi.\nPremija osiguranja, kažu, po jednom tovljeniku na osiguravajuću sumu od 19.000 dinara proizvođača bi okvirno koštalo 600 dinara pri kolektivnom ugovaranju, odnosno 900 dinara ukoliko se ugovor o osiguranju individualno zaključi.\nCeh preteranog uvoza mesa plaćaju stočari i građani\nU prvih sedam meseci ove godine Srbija je uvezla trećinu više svinjskog mesa nego lane, a proizvođačka industrija u…\nPaori žele samo da se suša ne ponovi\nPaori iz Mošorina, Šajkaša, Kovilja i drugih mesta Šajkaške u zimskom predahu svode lanjski bilans i planiraju šta im…\nMinistarstvo poljoprivrede, šumarstva i vodoprivrede objavilo je Pravilnik o izmenama i dopunama Pravilnika o IPARD podsticajima za investicije u…\nInvesticije Tenisa su injekcija za stočarstvo\nInvesticije u stočarstvo u Srbiji veoma su važne, a plan za ulaganje kompanije „Tenis” i investicija od 300 miliona…


Zbrka.com - Nole u emisiji Džeja Lenoa - Zanimljivosti i Jet Set\nNole u emisiji Džeja Lenoa\nZvezda srpskog tenisa i treći teniser sveta Novak Đoković gostovao je u sredu uveče u emisiji čuvenog američkog voditelja i komičara Džeja Lenoa „Tonight Show”, koja se prikazuje na NBC televiziji, prenosi beogradska štampa.\nĐoković se pojavio u jednom od najgledanijih noćnih šou-programa u Americi, veče uoči početka turnira masters serije Pacific Life Open u Los Anđelesu, a osim Novaka, u emisiji su gostovali i čuveni komičar Bil Kozbi i muzičar Gevin Degro. „Harizmatični Srbin”, kako ga američki mediji opisuju, osvojio je brojne simpatije svojim imitacijama Marije Šarapove i Rafaela Nadala prošle godine na turnirima po Americi.\n„Mogu li da dobijem još jedan aplauz? Malo sam nervozan”, rekao je Nole u trenutku kada je ušao u studio i pozdravio se sa domaćinom Lenoom, što je publika ispratila burnim aplauzom i navijanjem.\nDžej Leno je Novaka prvo upitao u kom smislu mu se život promenio od kada je postao osvajač grend slema, na šta je Đoković šaljivo odgovorio: „Pa... prva stvar koja mi pada na pamet jesu lepe devojke. Letim prvom klasom, imam kvalitetne obroke, dakle, vodim zdraviji život”.\nNovak je zatim objasnio da je bio jako uzbuđen nakon osvajanja Australijen opena, a Džej Leno je pokazao da je dobro informisan kada ga je upitao za doček koji je Novaku priređen po povratku u zemlju.\nNa ekranu je zatim prikazan snimak sa platoa ispred Skupštine grada u Beogradu, a Novak je ispričao kako ga je dočekalo 15.000 ljudi kako bi s njim proslavili osvajanje titule, kao i da je takav način slavljenja sportskih uspeha uobičajen u našoj zemlji.\nDomaćina emisije interesovalo je i kako Novak objašnjava fenomen troje tenisera u svetskom vrhu koji dolaze iz jedne male i napaćene zemlje, a Nole je opet duhovito odgovorio:\n„Svi se uvek iznenade zbog našeg uspeha, jer dolazimo iz male zemlje. Naša zemlja je imala puno problema u proteklih dvadeset godina, ali verovatno da smo tako dobri zbog radijacije.”\nNole je dobio još jedan buran aplauz, a Đoković i Leno su u nastavku proćaskali i o čuvenim imitacijama za koje Novak kaže da su doživele i pozitivne i negativne komentare, ali da mu je ipak najdraža ona kada imitira svoju dobru prijateljicu Mariju Šarapovu. Leno ga je zatim upitao da li između njega i Šarapove postoji i nešto više od prijateljstva, ali je Novak ostao donekle misteriozan rekavši da ne želi da kaže bilo šta što se Mariji ne bi svidelo.\nIzmeđu ostalog, Nole je pričao i o svojoj porodici, ali i o tome kako voli da peva na karaokama, kao i da se raduje predstojećoj Olimpijadi u Pekingu.\n„Biće mi posebna čast da svoju zemlju predstavljam i na tom takmičenju”, rekao je Novak.\nLeno je za kraj Novaku poželeo puno sreće na predstojećim turnirima po Americi, a naš teniser je iz studija ispraćen još jednim gromoglasnim aplauzom.\nCakana je na splavu samo pila i razbijala\nOperacija trijumf: Seksi voditeljka\nProkletstvo Velikog Brata


Pančevci među mladim IT preduzetnicima koje je novčano podržao Telekom\nsreda, 29. mart 2017. 20:02h\nAntonio Ankajcan i Stefan Lobor, iz Pančeva, osnivači startapa AddTag mladi su preduzetnici čiju je ideju podržao Telekom Srbija.\nMladi preduzetnici, osnivači startapova Balloonera, AddTag i Cactomain dobili su prvu investiciju u okviru programa mts startap ubrzanje, programa podrške startapovima koji predviđa ukupan novčani iznos od 20.000 evra Startit/Promo\nOni su za svoju biznis ideju dobili 6.700 evra.\nMladi preduzetnici, osnivači startapova Balloonera, AddTag i Cactomain dobili su prvu investiciju u okviru programa mts startap ubrzanje, programa podrške startapovima koji predviđa ukupan novčani iznos od 20.000 evra. Novčani iznos dodeljuje kompanija Telekom Srbija, koja je time podržala razvoj tehnološkog preduzetništva nepovratnom investicijom u proizvode ova tri talentovana tima.\nDa IT proizvodi iz Srbije mogu da se nadmeću za pažnju korisnika na globalnom tržištu pokazuju upravo servisi koje razvijaju ovi startapovi, prenosi Blic.\nPančevački Startap AddTag nudi kompletno rešenje za lakšu komunikaciju brendova i posetilaca na festivalima i drugim događajima.\nNa slici: Pančevci Antonio Ankajcan i Stefan Lobor sa svojom nagradom; foto: Privatna arhiva\nNa završnom događaju u Startit Centru, njima su uručene novčane nagrade i figure jednoroga koje imaju i simbolički značaj. Naime, u terminologiji tehnološkog preduzetništva jednorogom se naziva onaj startap čija je vrednost procenjena bar na milijardu dolara.\nU prethodnih šest meseci, mladi preduzetnici su pohađali Startap Akademiju, najuspešniji domaći program edukacije tehnoloških preduzetnika. Akademija treba da im pomogne da svoju poslovnu ideju pretoče u konkretan proizvod, da uspostave održiv poslovni model i ostvare profit. Startap Akademiju je u prethodnih pet generacija pohađalo više od 100 preduzetnika koji su za svoja poslovna rešenja dobili investicije u vrednosti od preko 2 miliona evra.\nPokretanjem mts startap ubrzanja za podršku domaćim IT kompanijama, Telekom Srbija postao je prva korporacija u Srbiji koja je uložila nepovratna sredstva u razvoj startapova u ranoj fazi.\nTelekom Srbija već neko vreme podržava različite oblike preduzetništva u Srbiji, pre svega u oblasti IT-a. Delimo zajedničku viziju sa partnerima iz Startita, jer IT sektor ima čvrste osnove u Srbiji i može podići i ostale privredne sektore, a sve na korist građana Srbije, rekao je Milan Simić iz Telekoma Srbija, koji je ujedno bio i predsednik žirija.\nSimić je naveo da vizija ove kompanije i partnera iz organizacije Startit jeste da se do 2020. obuči 100.000 mladih IT stručnjaka, koji bi ostali u Srbiji i radili na razvijanju sopstvenih poslovnih rešenja.


Svetozar Marović siguran u pobedu vladajuće koalicije\nVisoki funkcioner Demokratske partije socijalista Svetozar Marović siguran je da će Koalicija za evropsku Crnu Goru na septembarskim izborima ubjedljivo pobijediti i osvojiti duplo više glasova od drugoplasirane partije ili koalicije.\nMarović je u Ulcinju kazao da međunarodna zajednica vjeruje u političke namjere, ciljeve i kredibilitet ljudi koji vode Crnu Goru. On smatra da Evropa ima povjerenje u crnogorsku vlast i da ona zato zaslužuje da vlada i poslije septembraskih izbora. Marović je poručio građanima Ulcinja da razgovaraju sa susjedima i rođacima i kažu im "da ako neće da glasaju za nas, neka ne budu ni protiv".\nNo, lider Socijalističke narodne partije Predrag Bulatović tvrdi da će Koalicija za evropsku Crnu Goru crnogorskog premijera Mila Đukanovića na septembarskim izborima ostvariti rezultat koji će biti znatno ispod 50 odsto osvojenih mandata.\nOn je podsjetio da je prvi i jedini direktni duel Demokratske partije socijalista i SNP-a bio na predsjedničkim izborima 1997. godine i da su ti izbori "pokradeni".\n"Od tada Đukanović nije imao hrabrosti da sam izađe na politički duel SNP-u. Uvijek je neko morao da ga hrabri, nekada Novak Kilibarda, a danas Ranko Krivokapić", rekao je Bulatović.\nI lider Pokreta za promjene Nebojša Medojević tvrdi da će ta partija, i pored neravnopravnih uslova, ostvariti izvanredan uspjeh na izborima, koji će dovesti do odlaska sa vlasti režima.\nMedojević je ocijenio da su reforme u Crnoj Gori moguće jedino sistemskom promjenom vlasti i istakao da vlast nije u mogućnosti da Crnu Goru integriše u evropske tokove, navodeći da su evropski standardi u konfliktu sa interesima vladajućeg crnogorskog kartela.


''DRŽAVU I BOGA DALJE OD JAJNIKA MOGA'': Poruke sa osmomartovskog marša u Banjaluci (FOTO) - Prnjavorski informativni portal\n”DRŽAVU I BOGA DALJE OD JAJNIKA MOGA”: Poruke sa osmomartovskog marša u Banjaluci (FOTO)\nPod parolom ”Nismo rođene samo da rađamo” stotinjak muškaraca i žena prošetali su danas Banjalukom u ”Osmomartovskom maršu” kako bi ukazali da se uloga žene u društu ne svodi samo na rađanje djece.\nKiša i loše vrijeme nisu spriječili učesnika marša da izađu na uilicu i glasno kažu šta imaju. Transparenti „Moje nerođeno dijete nije tehnološki višak“, „Ni za državu, tajkune i naciju, ne damo ovulaciju“, „Vaši ratovi naši mrtvu, ne računajte na nas“ te „Državu i Boga dalje od jajnika moga“ samo su neki od mnogo poruka poslatih danas iz Banjaluke.\n– Pod parolom „Nismo rođene samo da rađamo“ želimo da poručimo da treba da im obezbjedi bolje uslove rada. Borimo se da na poslu ne sve žene imaju pravo da same odluče da će da budu majke ili ne, a da je društvo to koje budemo izrabljivane, da ne dobijamo otkaze kada ostanemo trudne i da se uklone barijere kako bi žene sa invaliditemo bile vidljive u ovom društvu, a da ne budu socijalo izolovane kao što su sada – poručila je Milica Pralica iz udruženja „Oštra nula“.\nSimbol ovogodišnjeg marša bila je crna boja, te su gotovo svi učesnici bili obučeni u crno, a Banjaluka se ove godine pridružila i Međunarodnom štrajku žena čiji je ovogodišnji slogan „Solidarnost je naše oružje“.\nJedno od organizatora je i banjalučko Udruženje građana deca, roditelja i porodije, koji godinama skreću pažnju na problem porodilja.\n– Bilo je slučajeva da žena dobije otkaz kada ostane trudnapa da joj kažu kada se “ta epizoda” završi se posle poroda javi, da je vrate na posao. U društvu u kom se rođenje djeteta naziva “epizodom” moramo da izađemo na ulici i ukaženo da je situacij daleko od one kakva treba da bude – poručila je Dubravka Vujnović Božić iz UG “DRIP”.\nMarš su podržala i mnoga druga udruženja iz cijele Republike Srpske.\nbanjaluka osmomartovski marš


Nova vlada Aleksisa Ciprasa koji je njen sastav utvrdio kasno sinoć, položila je danas zakletvu pred odlazak starog-novog premijera na samit Evropske unije (EU) u Briselu.\nMnogi ministri iz prethodne Ciprasove vlade su i u njenom novom sastavu, a među njima ministar finansija Euklid Cakalatos čiji će prvi zadatak biti da primeni plan sprovođenja mešunarodne kreditne pomoći od 86 milijardi evra u naredne tri godine.\nCakalotos (55) je vodio poslednju fazu pregovora prethodne Ciprasove vlade i kreditora o tom novom paketu pomoći, pošto je levičarska vlada odustala od tvrdog stava prema kreditorima i prihvatila da sprovede nove mere štednje [to je i bio uzrok nedeljni prevremenih poslaničkih izbora.\nVođa partije Nezavisnih Grka (Anel), male desničarske partije koja je ponovo u koaliciji sa Ciprasovom levičarskom Sirizom, Panos Kamenos, zadržao je mesto ministra odbrane, kao i u prethodnom sastavu vlade.\nSiriza je na vanrednim izborima u nedelju, na kojima je odziv glasača bio za grčke prilike nezapamćeno mali, svega 55 odsto, dobila 35,5 odsto glasova što ipak nije bilo dovoljno za njenu samostalnu vlast.


Ministarstvo prosvete i nauke - Blic Online\nNaši naučnici su na evropskom nivou\nDržavni sekretar Ministarstva prosvete, nauke i tehnološkog razvoja Aleksandar Belić izjavio je danas na tribini "Horizont četvrtkom" da su naši naučni istraživači i njihov uspeh na nivou Evrope.\nPismo đaka Prve beogradske Ministarstvu: Molimo vas, odgovorite na našu peticiju\nĐaci Prve beogradske gimnazije napisali su otvoreno pismo u kom podsećaju na borbu za ostanak prosfesora istorije Mihajla Ćuluma u ovoj školi i javno mole Ministarstvo prosvete da se izjasni o njihovoj peticiji koju je tim povodom potpisalo oko 600 učenika.\nMitrović: Cena procesa akreditacije fakulteta visoka, sutra sastanak sa Komisijom\nDržavni sekretar Ministarstva prosvete i nauke Radivoje Mitrović kazao je danas na sednici Rektorskog savet Konferencije univerziteta Srbije (KONUS) da proces akreditacije fakulteta i studijskih programa košta mnogo i za sutra najavio sastanak sa predstavnicima Komisije za akreditaciju kako bi to pitanje bilo razmotreno.\nStudenti traže reforme, sutra predaju zahteve ministarstvu\nStudenti će sutra, na njihov Dan, 4. april, predati Ministarstvu prosvete i nauke peticiju sa potpisima više od 50.000 akademaca, koji traže reformu sistema visokog obrazovanja. Kako je Tanjugu rekao predsednik Studentske konferencije univerziteta Srbije (SKONUS) Miša Živić, peticija, u okviru akcije "Desetka za Srbiju", biće predata u 10 sati.\nMinistarstvo uplatilo deo školarina, uprava fakulteta ćuti\nMinistarstvo prosvete i nauke saopštilo je danas da je uplatilo deo školarina za studente Fakulteta primenjenih umetnosti (FPU), koji su nakon rangiranja ostali ispod "crte" iako na vreme ispunjavaju svoje studentske obaveze i u pitanju su uglavnom odlični studenti.\nPredstavnici studenata Univerziteta u Beogradu i Ministarstva prosvete i nauke Srbije postigli su večeras, nakon sastanka koji je trajao oko šest sati, dogovor oko nekoliko studentskih zahteva. Na drugoj strani, samoorganizovane grupe studenata i dalje će blokirati Filološki i Filozofski fakultet, što su večeras i potvrdili za "Blic". Rektor Univerziteta u Beogradu pozvao je ranije danas državu da prekine taj "cirkus".\nDelegacija Ministarstva prosvete i nauke u Briselu\nDelegacija Ministarstva prosvete i nauke, koju će predvoditi ministar Žarko Obradović, učestvovaće danas na sastanku ministara za nauku Zapadnog Balkana u Briselu, najavljeno je iz tog Ministarstva.


Rezidentni predstavnik Međunarodnog monetarnog fonda (MMF) u Bosni i Hercegovini Andrew Jewell izjavio je da MMF želi da u ovim teškim vremenima izrazi svoju solidarnost sa narodom Bosne i Hercegovine.\n“Mi radimo onoliko brzo koliko je to moguće da pružimo pomoć u okviru Instrumenta za brzo finansiranje (RFI). Trenutno, očekujemo da ćemo u drugoj polovini aprila doznačiti oko 165 miliona evra kako bi pomogli vlastima da povećaju potrošnju za zdravstvo i finansiraju mjere za stabilizaciju ekonomije”, rekao je Jewell.\nKako je rekao, postoji i mogućnost da konačna doznaka bude veća od 165 miliona evra ukoliko Izvršni odbor MMF-a odluči da poveća limit za pozajmljivanje u okviru RFI.\n“Svaki pokušaj da se devizne rezerve Centralne banke koriste u fiskalne svrhe bi narušio valutni odbor, predstavljao bi prijetnju po finansijsku stabilnost i rizik za nastanak značajnih inflatornih kretanja. Drugim riječima to znači da bi, pored ekonomske i humanitarne krize sa kojima se BiH sada suočava, imali i finanijsku krizu i krizu valute. Iz tog razloga, ukoliko se kompromituje aranžman valutnog odbora, MMF neće pružiti finansijsku pomoć Bosni i Hercegovinu u okviru Instrumenta za brzo finansiranje”, istakao je Jewell.\nTags #bih #koronavirus #MMF\nFBiH: Ponovo najviše zaraženih iz Tešnja\nNastavljeno fudbalsko prvenstvo Srbije: C. Zvezda osigurala šampionsku titulu